
Explicarea Sfintei Liturghii 
1. Proscomidia 

Prima parte a Sfintei Liturghii este constituită din pregătirea darurilor a pâinii şi a 
vinului în vederea prefacerii lor în trupul şi Sângele Mântuitorului. Această primă parte a 
Liturghiei se săvârşeşte de către preot în taină, în Sfântul Altar, purtând numele de Proscomidie. 

Preotul începe lucrarea Proscomidiei îmbrăcat în toate veşmintele preoţeşti „ 
care-1 ridică din planul vieţii obişnuite şi-1 arată împodobit în veştmântul de curăţenie, de lumină 
al harului şi prin care va lucra cele ale mântuirii" (Pr. prof. dr. Dumitru Stăniloaie, spiritualitate ţi 
comuniune în Liturghia Ortodoxă,p.l 12-1 13). 

Locul săvârşirii proscomidiei este absida din peretele Sfântului Altar, care poartă 
numele de Proscomidiar. Rânduiala acestei prime părţi a Sfintei Liturghii începe prin rostirea de 
către preot a binecuvântării, formulă pe care o foloseşte de altfel la toate rânduielile cultice. 
Punctul central al Proscomidiei îl constituie scoaterea Sfântului Agneţ, aceea bucată de pâine în 
formă pătrată, care în Sfintei Liturghii, culminând cu Prefacerea, se va transforma în Trupul şi 
Mântuitorului Hristos. Agneţul este format din patru părţi unite întreolaltă, având în scris pe 
prima parte Iis ( Iisus), pe cea de-a doua Hs (Hristos), iar pe cea de-a treia şi a patra Ni şi Ka 
( ceea ce înseamnă : Iisus Hristos învinge ). 

Proscomidiarul, Sfântul Disc şi Agneţul, toate la un loc comportă o dublă 
semnificaţie. Proscomidiarul este pe de o parte peştera în care s-a născut Mântuitorul Hristos. 
Dacă vedem astfel Proscomidiarul, atunci Discul este însăşi peştera din Bethleem, iar Agneţul 
însuşi Pruncul Iisus, Fiul lui dumnezeu. Dar în acelaşi timp, Proscomidiarul este şi Mormântul 
Mântuitorului Hristos din care Acesta a înviat a treia zi. în această accepţiune,Agneţul este trupul 
Mântuitorului, care peste trei zile va învia din mormânt. Această realitate a Discului - mormânt, 
implică desigur, caracterul de jertfă ale Sfintei Euharistii. 

Faptul că Proscomidiarul şi ceea ce se află pe el este, pe de o parte, peştera din 
Bethleem, şi pe de altă parte mormântul din care se va scula Hristos, are un sens tainic. 
Proscomidiarul este peşteră în sensul în care acolo este prezent Agneţul, ca un Miel înaintea 
istoriei şi peste timp, pentru că „ în Miel sfârşitul se uneşte cu începutul". Este de fapt ,, Mielul 
înjunghiat de la întemeierea lumii „. Hristos,din veşnicie a fost rânduit de Dumnezeu spre 
răscumpărarea noastră, prin moartea Sa pe Cruce, astfel încât Mielul jertfit „ intră în istorie, ia 
chipul Pruncului şi aceasta înseamnă naşterea din Bethleemul iudeii" ( Paul 
Evdokimov, Rugăciunea în biserica de răsărit,p.\62). Proscomidiarul este în acelaşi timp peşteră 
şi, la fel, mormânt. în sensul în care şi Naşterea este văzută ca început, ca punct premergător al 
morţii, al răscumpărării şi împăcării noastre cu Dumnezeu : „ noi îl cunoaştem deja pe Hristos 
răstignit - scria părintele Stăniloaie - în El actele acestea nu mai sunt distanţele, ci reprezintă 
întregirea persoanei Sale realizate ca om. Actele trecutului se concentrează în El, înghiţind 

distanţele temporale in Hristos cel etern, e lucrător trecutul,prezentul şi viitorul, între care 

distanţele au dispărut"(Pr. prof. dr. Dumitru Stăniloaie, op.cit.,p. 1 12-1 13. în sensul acesta, între 
Naşterea şi Mormântul Domnului nu mai există distanţă. 

Se cade a fi precizat că Prescura din care este scos Agneţul se numeşte aducere, 
iar Pâinea este considerată ca susţinătoare a vieţii noastre. Pâinea pe care o aducem la Sfântul 
Altar pentru a se scoate din ea Agneţul, reprezintă, de fapt, „ aducerea noastră la Dumnezeu, iar 

scoaterea Agneţului din prescură reprezintă desprinderea Mântuitorului Hristos din pântecele 
Fecioarei, deci naşterea Sa. 

în momentul scoaterii Agneţului, preotul zice : „ ca un Miel nevinovat spre 
junghiere S-a adus şi ca o oaie fără de glas împotriva celor ce-L tund pe El aşa nu si-a deschis 
gura Sa". „ Miel fară de glas" arată şi întăreşte acceptarea de către Mântuitorul a jertfei de bună 
voie, fără ripostă. 

După scoaterea Agneţului care este aşezat pe Disc cu pecetea în jos (pecetea fiind 
partea pe care se află înscris : Iisus Hristos învinge ), arătând prin aceasta ca Hristos a venit 
pentru mântuirea celor de jos, pentru noi oamenii, urmând să fie junghiat Mielul în patru părţi. 
Agneţul nu este împărţit în totalitatea sa în patru părţi, ci doar miezul aceea arătând ca Hristos 
făcut om rămâne şi Dumnezeu; coaja rămâne întreagă pentru că prin întruparea şi moartea sa, nu 
are loc o desfiinţare a ipostasului său dumnezeiesc. După junghiere, Agneţul este ridicat cu 
pecetea în sus lucru ce indică faptul că Hristos s-a ridicat ca om cu faţa spre Tatăl, spre cer, 
aceasta, desigur, în numele umanităţii care imploră reluarea comuniunii cu dumnezeirea, 
comuniune desfiinţată prin păcatul strămoşesc. 

Urmează împungerea Agneţului cu copia, de către preot, în partea Iis rostind : „ 
Şi unul din ostaşi cu suliţa în coasta Lui a împuns", aceasta punând în evidenţa împungerea 
coastei Mântuitorului de către ostaşul roman. După rostirea acestor cuvinte, preotul toarnă in 
Potir, concomitent, vin şi apă,conţinând spusele de mai înainte : „ şi îndată a ieşit sânge şi apă". 
Preotul binecuvintează amestecarea arătând prin aceasta ce el, de acum, aparţin lui Hristos 
Dumnezeu , deşi nu la gradul absolut. 

După scoaterea Agneţului şi binecuvântarea amestecării vinului şi a apei, 
urmează scoaterea dintr-o altă prescură a unei miride ( în formă triunghiulară ) „ intr-u cinstea şi 
pomenirea PreaSfintei Născătoare de Dumnezeu. Aşezând mirida aceasta în dreapta Agneţului , 
preotul rosteşte : „ statut-a împărăteasa de-a dreapta Ta, în haină aurită, preaînfrumuseţată 
îmbrăcată. Aşezarea miridei pentru PreaSfânta Născătoare de Dumnezeu înseamnă, de fapt, că 
jertfa lui Hristos din Sfânta Liturghie este făcută spre slava Maicii Sale.Maica Domnului este 
reprezentată, aşadar de mirida adusă în cinstea Sa, alături de chipul Trupului Fiului Său, Agneţul : 
„ Maica Domnului se roagă în fruntea întregii comunităţi ca acest Agneţ să fie primit în 
jertfelnicul cel mai presus de ceruri şi prefăcut în trupul jertfit al Fiului Ei, care va reperezenta 
(. . .) jertfa comunităţii şi a Maicii Domnului însăşi „( pr.prof.dr.Dumitru Stăniloaie ,op.cit.,p. 122. 

Urmează aşezarea în partea stângă a Agneţului a miridelor pentru cele nouă cete 
de Sfinţi : Sfinţii îngeri, Sfinţii Prooroci, Sfinţii Apostoli, Sfinţii Ierarhi, Sfinţii Mucenici, Sfinţii 
Cuvioşi, Sfinţii Doctori fără de arginţi, Sfinţii drepţi Părinţi Ioachim şi Ana şi toţi Sfinţii, 
împreună cu rugăciunile Sfântului a cărui Liturghie se săvârşeşte. 

Aceasta demonstrează că toţi aceşti Sfinţi se bucură de aceeaşi slavă, de care se 
bucură Domnul cel Răstignit şi înviat, dar nu se află în aceeaşi intimitate cu El, aşa cum se află 
Maica Lui. Scopul scoaterii acestor miride este la fel, acela de a mijlocii prin rugăciunile lor, 
primirea pâinii şi a vinului de către Dumnezeu, în vederea prefacerii în trupul şi Sângele 
Mântuitorului. în partea de jos a discului, sub agneţ, vor fi aşezate mai multe rânduri de miride 
pentru cei vii, începând cu episcopul locului, conducătorii şi armata ţării, ctitorii Sfântului Locaş ( 
ai bisericii unde se săvârşeşte Sfânta Liturghie ) şi nu în ultimul rând pentru cei 
adormiţi.Pomenirea celor vii , cât şi a celor morţi la proscomidie are un sens profund, sens relevat 
de părintele Stăniloaie în câteva propoziţii : „ Bucăţica de pâine scoasă pentru fiecare persoană 
umană distinge pe cei pentru care se scoate, dar şi apropie de Hristos şi între ei , arătându-i în plus 
ca fiind de aceeaşi fire umană cu Hristos şi între ei. Aceste miride nu sunt scoase cu scopul de a-i 
împărtăşi din ele pe credincioşi, pentru că din ele nu se împărtăşeşte niciodată nimeni, ele sunt 
scoase pentru a sta în apropierea Trupului Domnului. în sensul acesta „ toţi ne unim cu Hristos 
prin împărtăşire, dar rămânem şi distincţi de El, prin părticelele din care nu se împărtăşeşte 

nimeni".Rostul Pomelnicelor date pentru a fi citite la proscomidie de către preot, care scoate ori 
de câte ori citeşte un nume o miridă, aşezând-o pe Disc,este unul major. Prin aceasta, fiecare 
dintre noi ne dăruim „ pe noi înşine şi unii pe alţii „ lui Hristos „ ştiind că prin aceasta îl vom 
avea adevărat în veci, La darul oferit nouă de mântuitorul nostru Iisus Hristos, noi răspundem cu 
un « contra dar», dacă se poate spune aşa, oferindu-ne pe noi şi pe toţi cei dragi ai noştri, ca 
un dar al lui Hristos". Semnificarea aşezării miridelor pe Disc reprezintă „ Nunta Mielului 
Hristos, înconjurat de PreaSfânta Născătoare de Dumnezeu şi de InainteMergătorul, urmat de 
îngeri si de Sfinţi. Este de fapt chipul desăvârşit al Bisericii care acoperă cerul şi pământul, îi 
cuprinde pe cei absenţi şi pe cei adormiţi, recapitulează universul lui Dumnezeu într-un dat viu". 
(Paul Evdokimov,op.d?.p.l61. 

Rânduiala proscomidiei se încheiere cu tămâierea darurilor, când rugăciunea se 
îndreaptă spre cea de-a treia persoană a Sfintei Treimi, fiind invocată pogorârea harului divin. 
Dacă darurile au fost până acum oferite Tatălui, mergând până sus la EL, acum se face invocarea 
Duhului Sfânt, care să facă lucrarea de prefacere a lor în Trupul şi Sângele Domnului. Deşi nu 
aceasta este Epicleza, acum se face începutul, e de fapt acel „ urcuş" spre prefacerea deplină. 

După tămâierea darurilor, peste Sfântul Disc se aşază steluţa zicând preotul : „ Şi 
venind steaua a stat deasupra locului unde era Pruncul". în jurul Agneţului e concentrat, acum, 
cosmosul întreg, care vine să-1 acopere, aşezându-se deasupra lui. Este starea de kenoză ,, în care 
se acoperă dumnezeirea servindu-se de cosmos" (Pr.Dumitru Stăniloaie,op.czY.p.l29. în jurul lui 
Hristos se află pe Disc cele pământeşti împreunate cu cele cereşti. Semicercul viilor şi al 
morţilor „ are în vârf o stea",pe Hristos. Toţi cei care au văzut steaua strălucind deasupra locului 
unde s-a născut Hristos, ştiau că El este Fiul lui Dumnezeu, lucru care se face văzut şi simţit 
odată cu ieşirea Fiului lui Dumnezeu la propovăduire. 

Urmează acoperirea darurilor, acoperămintele reprezintă aripile cu care Domnul 
Hristos ne ocroteşte, aceasta rezultând şi din cuvintele rostite de preot în momentul acoperirii : „ 
Acoperă-ne cu acoperământul aripilor Tale, alungă de la noi pe tot vrăjmaşul şi potrivnicul". „ 
Domnul se acoperă împreună cu noi, se acoperă cu noi ca să ne acopere de vrăjmaşi şi să ne ţină 
lângă El „. Este de fapt „ sensul hristologic cosmologic, reprezentând pe Hristos Cel ce este în 
slavă, care acoperă nevăzut şi conduce la mântuirea lumea şi sufletele noastre"(ibidem,p.l31). 
Acoperămintele Discului şi ale Potirului sunt chipul real al scutecelor Mântuitorului la Naşterea 
Sa în Bethleem, şi în acelaşi timp, giulgiurile cu care a fost înfăşurat Trupul Mântuitorului de 
către Iosif şi Nicodim, la patima Sa. 

înaintea otpustului slujbei proscomidiei preotul rosteşte rugăciunea de 
binecuvântare a darurilor de pâine şi vin, cerând lui Hristos ,, să le primească pe dânsele în 
Sfântul, cel mai presus de ceruri şi duhovnicescul său Jertfelnic. Aceasta este de fapt rugăciunea 
prin care darurile de pâine şi vin aduse de credincioşi sunt afierosite lui Dumnezeu, ele devenind 
din acest moment din acest moment din simple daruri, cinstite daruri,pentru ca mai apoi să devină 
Sfinte Daruri. Acest fapt indică de fapt realitatea prefacerii darurilor, care nu ţine strict de 
momentul Epiclezei, ci străbate întreaga Sfântă Liturghie. în timpul Sfintei Liturghii darurile se 
află într-un permanent urcuş al trecerii lor de la simplă pâine şi vin la realitatea Trupului şi 
Sângele Mântuitorului Hristos, moment care culminează, adică se împlineşte în actul Epiclezei. 

După otpust darurile sunt cădite de către preot, jertfa de tămâie descoperind 
darurile de tămâie aduse de magi la Naşterea Mântuitorului, venirea femeilor mironosiţe la 
mormânt pentru a unge cu miresme trupul Mântuitorului la patima Sa, şi în acelaşi timp jertfa 
credincioşilor Bisericii aduse lui Hristos, care se înalţă asemenea fumului de tămâie la Prestolul 
Slavei Sfintei Treimi. 



www.cartiaz.ro - Cârti si articole online gratuite de la A la Z 



2. Liturghia catehumenilor 

-Binecuvântarea împărăţiei 

începutul Liturghiei îl face binecuvântarea împărăţiei: "Binecuvântată este împărăţia a 
Tatălui şi a Fiului şi a Sfântului Duh. . . ". în Liturghie creştinul e situat dincolo de temporalitate 
şi spaţialitate, el trăind cu anticipare timpul eshatologic, al împărăţiei ce va să vină . Formula de 
început a Sfintei Liturghii prezintă o deosebită importanţă în plan dogmatic, întrucât "împărăţia 
lui Dumnezeu este conţinutul vieţii creştine" ea este "cunoaşterea lui Dumnezeu. . . unirea cu El şi 
viaţa întru El" (Pr. Prof. Dumitru Stăniloae, Spiritualitate şi comuniune în Liturghia Ortodoxă, p. 
143). 

Binecuvântarea de început este importantă întrucât ea vesteşte faptul că putem să 
moştenim din nou, ceea ce am pierdut odată cu căderea lui Adam, adică împărăţia cea veşnică, 
împărăţia e Treimică, însă în deplină unitate "pentru că Dumnezeu nu e cunoscut ca un monarh 
singuratic, ci ca desăvârşita comuniune de trei Persoane" (Paul Evdokimov, Rugul aprins, p. 87). 

Comuniunea credincioşilor din Liturghie, are deci ca temei ultim unitatea Treimică, ce 
implică unitatea Bisericii. împărăţia lui Dumnezeu este una "a iubirii între Tatăl şi fiii înfiaţi de 
Fiul şi dăruiţi cu totul în Fiul Tatălui." (Paul Evdokimov, Rugul aprins, p. 87). 

Preotul, binecuvântând împărăţia îl închipuieşte pe Hristos, care prin propria Sa jertfă a 
intrat în Sfânta Sfintelor din Cer, mijlocind pentru iertarea păcatelor noastre şi reprimirea noastră 
în sânul Părintelui. Hristos face însă numai începutul "reintegrării" noastre în împărăţia Sa, 
sarcina fiind în acelaşi timp şi a noastră. Omul, cu libertatea îngustată de consecinţele păcatului, 
caută să redobândească libertatea dintru începuturi, libertatea fiului lui Dumnezeu, integrat în 
împărăţia iubirii Acestuia. Binecuvântând această împărăţie la începutul Sfintei Liturghii, o 
cerem de fapt, o dorim vie şi actualizată prin puterea şi lucrarea Duhului Sfânt. (Nicolae Cabasila, 
Tâlcuirea Dumnezeieştii Liturghii, p. 30). 

Apoi, semnul crucii cu care preotul însemnează antimisul în momentul rostirii 
binecuvântării e dovada faptului că Treimea stă în legătură cu Crucea şi că mântuirea noastră s-a 
realizat prin răstignirea şi moartea pe cruce a Cuvântului. 

- Ectenia mare 

După rostirea binecuvântării, urmează ectenia mare, care începe cu cerea "Cu pace 
Domnului să ne rugăm". Sensul acestei cereri este pe de o parte învrednicirea noastră de pacea 
împărăţiei lui Dumnezeu, iar pe de altă parte în dobândirea păcii noastre faţă de patimi "care 
sfâşie unitatea din noi şi dintre noi. . . împărăţia lui Dumnezeu este pace şi unde nu este pace, nu e 
nici bucurie şi nici dreptate" (Pr. Dumitru Stăniloae, Spiritualitate şi comuniune..., p. 163). 

Cerem apoi de la Dumnezeu "pacea de sus şi mântuirea sufletelor noastre", în sensul că 
"trebuie să ne sârguim a dobândi mai întâi pacea care stă în putinţa noastră şi după aceea cerem 
de la Dumnezeu pacea Lui" (Nicolae Cabasila, Tâlcuirea Dumnezeieştii Liturghii, p. 32). Este de 
fapt afirmată în această cerere a ecteniei relaţia teandrică om - Hristos. 

Ajutorul lui Dumnezeu e de trebuinţă apoi pentru "pacea a toată lumea şi bunăstarea 
Bisericii", fiind pus în evidenţă în acest mod atributul lui Dumnezeu de Creator şi Proniator al 
lumii. "Biserica este lăsată în lume pentru a mărturisi pe Hristos şi împărăţia Lui şi Bisericii" de 
fapt "îi este încredinţată lucrarea Lui" (Alexandre Schmemann, Euharistia-Taina împărăţiei, p. 
62). Şi aici aflăm temeiul rugăciunii şi mijlocirii noastre pentru aşezământul Bisericii. 
Rugăciunea are apoi în vedere "unirea tuturor", întrucât "unitatea tuturor în Dumnezeu alcătuieşte 
ultimul scop al creaţiei şi mântuirii... Biserica se roagă pentru depăşirea tuturor dezbinărilor" 
(Ibidem). Prin rugăciunea unităţii "cerem această pace de la Dumnezeu şi unirea Bisericilor, 

nelăsând grija pentru ele numai lui Dumnezeu, ci arătăm că voim să lucrăm şi noi pentru ele" (Pr 
Dumitru Stăniloae, Spiritualitate şi comuniune..., p. 164) 

Ectenia mare continuă apoi cu diferite cereri ce încearcă să cuprindă în ele toate trebuinţele 
omului şi toate momentele existenţei în care acesta se zbate. Iar aceasta se constituie într-o reală 
solidaritate interumană, căci "Bisericii îi este dată stăpânirea şi puterea de a înălţa această 
rugăciune universală, îi este dat să mijlocească înaintea lui Dumnezeu pentru întreaga lui creaţie" 
(Alexandre Schmemann, Euharistia..., p. 62). 

Şirul cererilor din ectenia mare se încheie cu pomenirea Născătoarei de Dumnezeu şi a 
întregului şir al sfinţilor Bisericii. Amintirea Născătoarei de Dumnezeu e continuată de îndemnul 
de a ne dărui "pe noi înşine şi unii pe alţii lui Hristos Dumnezeu". Dăruirea noastră lui Hristos 
pune în lumină libertatea umană, afirmată în chip deplin după Răscumpărarea lui Hristos, căci 
"numai întrucât mă dăruiesc eu lui în deplină libertate, mi se dăruieşte şi El" (Pr. Dumitru 
Stăniloae, Spiritualitate şi comuniune..., p. 167). 

Abia acum se descoperă sensul mijlocirii către Născătoarea de Dumnezeu căci "ea ne 
dăruieşte pe noi Lui, întrucât ni se dăruieşte Ea însăşi. Şi din aceasta luăm putere să ne dăruim şi 
noi uni altora şi deci şi unii pe alţii lui Hristos" (Ibidem., p. 169). 

- Antifoanele 

Primul antifon al Sfintei Liturghii, este în rezumat o binecuvântare adusă numelui lui 
Dumnezeu, o preaslăvire a Sa: „Binecuvintează suflete al meu pe Domnul şi toate cele dinlăuntrul 
meu, numele cel sfânt la lui, bine eşti cuvântat Doamne". Rugăciunea pe care preotul o rosteşte în 
taină în Sfântul Altar în timpul cântării acestui antifon, exprimă posibilitatea cunoaşterii lui 
Dumnezeu în mod apofatic şi e chiar dovada exprimării Fiinţei dumnezeieşti prin negaţii: 
"Doamne Dumnezeul nostru, a Cărui stăpânire este neasemănată şi slavă neajunsă, a Cărui milă 
este nemăsurată şi iubire de oameni negrăită" (Liturghier, p. 107). Antifonul al doilea este o 
minunată prezentare a dogmei hristologice: "Fiul şi Cuvântul lui Dumnezeu" apare ca "Unul 
născut" exprimând naşterea Sa din veşnicie din Tatăl, şi în timp, din Fecioara. Hristos este apoi 
numit "Fiul lui Dumnezeu" şi al omului, Care în chip deosebit în sânul Sfintei Treimi este 
"Cuvântul lui Dumnezeu", veşnicia Sa fiind exprimată în chip vădit: "Cel ce eşti fără de moarte". 
Răscumpărarea apare de asemenea foarte bine pusă în evidenţă "Ai primit pentru mântuirea 
noastră, a Te întrupa din Sfânta Născătoare de Dumnezeu" evidenţiind desigur şi starea kenotică, 
de micşorare a slavei Sale negrăite. în legătură strânsă cu învăţătura hristologică, apare şi cea 
mariologică. Astfel expresia, "Pururea Fecioara Măria", exprimă curăţia deplină a Măriei, 
întruparea e formulată în sensul dogmei de la Calcedon (neamestecat, neschimbat, neîmpărţit şi 
nedespărţit) căci se zice "neschimbat Te-ai întrupat". Apare apoi reliefată lucrarea 
răscumpărătoare a lui Hristos şi biruinţa Sa asupra morţii. Nu e neglijată nici relaţia între Hristos 
şi Sfânta Treime: "Unul fiind din Sfânta Treime" - ce ne duce cu gândul la unitatea Fiinţei 
dumnezeieşti şi la Treimea Persoanelor. Hristos este "împreună - slăvit cu Tatăl şi cu Duhul 
Sfânt" - fiind astfel aşezat în comuniunea de sfinţenie a persoanelor Treimice. Rugăciunea rostită 
de către preot în taină, în timpul acestui antifon, mijloceşte stăruitor ajutorul lui Dumnezeu şi 
împlinirea voii Sale cerând stăruitor ca această voie a Sa să se reverse şi asupra sufletelor 
credincioşilor. 

- Fericirile şi Vohodul cel mic (Ieşirea cu Sfânta Evanghelie) 

Cântarea Fericirilor exprimă de fapt "condiţiile ce se cer pentru trăirea împărăţiei 
cerurilor" (Pr. Dumitru Stăniloae, Spiritualitate şi comuniune în Liturghia Ortodoxă, p. 167), în 
care creştinul este situat deja, cu toate că nu în chip desăvârşit. Ieşirea preotului cu Evanghelia îl 
prezintă pe însuşi Hristos, ce se descoperă lumii prin învăţătura Sa dumnezeiască. Momentul 

marchează preazenţa reală a lui Hristos în Sfânta Liturghie, El chemându-ne în împărăţia Sa, prin 
împlinirea învăţăturii Sale. Uşile altarului, care se deschid în acest moment simbolizează aceiaşi 
dimensiune a împărăţiei, căci în momentul acesta însăşi împărăţia lui Dumnezeu stă înaintea 
noastră deschisă, îmbiindu-ni-se. Preotul, conştientizând întrepătrunderea cosmicului cu terestrul 
cere ca "împreună cu intrarea noastră să fie şi intrarea sfinţilor îngeri care slujesc împreună cu 
noi, şi împreună slăvesc bunătatea Ta" (Liturghier, p. 110). Apare pentru întâia dată afirmată în 
cuprinsul Sfintei Liturghii, anghelologia, adică învăţătura despre sfinţii îngeri, precum şi una din 
funcţiile pe care aceştia o îndeplinesc: slujirea şi preaslăvirea lui Dumnezeu. Preotul doxologeşte 
apoi pe Dumnezeu zicând "Că Ţie se cuvine toată slava, cinstea şi închinăciunea... " unde 
"închinăciunea accentuează densitatea umanului în faţa revărsării cereşti şi a sfântului" (Paul 
Evdokimov, Rugul aprins, p. 80). 

Apoi este binecuvântată intrarea sfinţilor: "Binecuvântată este intrarea sfinţilor Tăi...", 
moment în care "credincioşii formează cortegiul împăratului, asociat cu corul ceresc al îngerilor" 
(Ibidem). Intrând prin uşile împărăteşti preotul zice: "înţelepciune drepţi", adică "staţi cu cugetul 
drept, curat, nestrâmbat şi înălţat, căci Acesta este Hristos, înţelepciunea lui Dumnezeu" (Pr. 
Dumitru Stăniloae, Spiritualitate şi comuniune..., p. 181). 

Biserica se proşternă cântând "Veniţi să ne închinăm şi să cădem la Hristos! Mântuieşte- 
ne pe noi, Fiul lui Dumnezeu, Cel ce eşti minunat întru sfinţi!". E prezentată din nou imaginea de 
ansamblu a împărăţiei Creşti ce se revelează creştinului: Hristos cel înconjurat se sfinţi. Astfel, 
"dacă în Liturghia credincioşilor, trupul lui Hristos este înălţat, exclamându-se "Sfintele 
Sfinţilor", într-un mod similar în "Liturghia catehumenilor, înainte de săvârşirea cuvântului, este 
proclamată într-un chip asemănător că sfinţii nu sunt sfinţi decât prin participarea la Sfântul lui 
Dumnezeu" (Paul Evdokimov, Rugul aprins, p. 90). 

Şi iată că în acest moment, Liturghia devine temei al cinstirii sfinţilor, punând în lumină 
slava de care ei se învrednicesc în perspectiva împărăţiei. 

încercând o apreciere teologică a celor petrecute în Sfânta Liturghie până aici trebuie 
precizat faptul că Antifoanele exprimă oarecum timpurile premesianice, adică dinaintea venirii 
Mântuitorului, vremuri ce se constituiau în aşteptarea Izbăvitorului, timpuri ce se apropie uşor de 
vremea Sfântul Ioan Botezătorul, care aduce revelarea Logosului Dumnezeiesc, descoperirea Lui 
către întreaga lume: "Iată Mielul lui Dumnezeu" (vezi Pr. P. Vintilescu, Liturghierul explicat, p. 
173). Fericirile ne plasează deja în timpurile mesianice ale revelării depline a Fiului lui 
Dumnezeu. 

Liturghia îşi descoperă sensul ei în chip deplin, prin intrarea cu Sfânta Evanghelie, căci 
mai mult decât oricând acum este descoperită împărăţia lui Dumnezeu în toată amploarea ei. 
Liturghia "ne vorbeşte despre înălţarea noastră acolo unde S-a înălţat Hristos... Euharistia este 
întotdeauna ieşirea din lumea aceasta şi înălţarea la Cer, iar simbol al înălţării posibile şi reale 
este Presto Iul (Sfânta Masă)" (Alexandre Schmemann, Euharistia..., p. 66). 

- Imnul Trisaghion 

în atmosfera aceasta de întrepătrundere între planul spaţial şi cel cosmic, adunarea 
credincioşilor se asociază la cântarea îngerilor. E momentul Trisaghionului: "Sfinte Dumnezeule, 
Sfinte Tare, Sfinte fără de moarte, miluieşte-ne pe noi". în imnul acesta apare din nou afirmată 
prezenţa treimică: "Tatăl - izvorul sfinţeniei, Sfântul; Fiul, Cel puternic, Cel care biruieşte 
moartea; Sfântul Duh, dătătorul de viaţă, suflarea vieţii veşnice" (Paul Evdokimov, Rugăciune în 
Biserica de Răsărit, p. 170). Fiecărei persoane a Sfintei Treimi i se asociază în imnul trisaghion 
un atribut specific Fiinţei dumnezeieşti Celei Una: Tatălui - Sfinţenia, Fiului - Atotputernicia, 
Duhului Sfânt - Veşnicia. Sfinţenia exprimată în acest imn se adresează comunităţii "pentru că ea 
întreagă trebuie să se sfinţească din aceasta... Trăirea sfinţeniei lui Dumnezeu de către făpturi 

despătimeşte, în măsura în care ea e trăită. . . Experienţa prezenţei lui Dumnezeu a devenit acum 
foarte accentuată şi în comunitatea liturgică, făcându-o să exprime această experienţă în cântarea 
ei entuziastă, asemenea celei a îngerilor şi unită cu ea" (Pr Dumitru Stăniloae, Spiritualitate şi 
comuniune în Liturghia Ortodoxă, pp. 185-187). 

Rugăciunea rostită în taină de către preot în timpul imnului Trisaghion, are un bogat 
conţinut dogmatic, căci ea face o prezentare eshatologică: Dumnezeu "întru sfinţi se odihneşte... 
lăudat de serafimi şi... heruvimi şi de toată puterea cerească închinat." Apare astfel exprimată în 
sinteză creaţia lui Dumnezeu: "Cel dintru nefiinţă întru fiinţă ai adus toate; Care ai zidit pe om 
după chipul şi asemănarea Ta şi cu tot harul L-ai împodobit" iar apoi se preaslăveşte purtarea de 
grijă a lui Dumnezeu: "Cel ce dai înţelepciune şi pricepere celui ce cere, şi nu treci cu vederea pe 
cel ce greşeşte" {Liturghier, p. 113). Preotul se mută apoi în spatele Sfintei Mese, în Scaunul cel 
de sus, mutându-se astfel în planul eshatologic al împărăţiei pentru a fi mai aproape de izvorul 
sfinţeniei, pe care o exprimă imnul credincioşilor: "Sfinte Dumnezeule... ". 

-Propovăduirea Scripturii în Liturghie 

De aici, din locul Scaunului celui de Sus, preotul provoacă citirile sfinte din Evanghelie şi 
Apostol. Are loc în aceste momente Euharistia Cuvântului. Provocarea pericopei din Apostol şi 
din Evanghelie se face prin formulele rostite de preot: "Să luăm aminte. Pace tuturor! 
înţelepciune. Să luăm aminte!". Cu alte cuvine "Iată aceasta este înţelepciunea adevărată... să 
ascultăm deci, înţelepciunea ce de sus..." (Pr. P. Vintilescu, Liturghierul explicat, p. 193). 
Cunoaşterea lui Dumnezeu prim mutarea noastră în planul cosmic al existenţei, poate mijloci cel 
mai fericit pătrunderea în taina cuvântului dumnezeiesc. Dogma nu rămâne astfel numai la nivelul 
intelectului, ci ea se vrea experimentată în suflet. E din acest motiv, foarte important ca rostirea 
dogmei să fie integrată în conţinutul Liturghiei, care este legată direct de prezenţa reală a lui 
Hristos. Dogma se revelează în Liturghie, după cuvântul doxologic: "întru lumina Ta vom vedea 
lumină." însăşi Taina Euharistică este legată de Logosul cin Scriptură. Căci Euharistia este legată 
de Hristos cel revelat biblic, evanghelic. Taina este deci biblică: "Rupându-se de cuvânt... 
Tainele se rup, se separă. . . de Hristos, Care trebuie să fie conţinutul însăşi al Tainei. Prin ruperea 
Cuvântului de Taină, Taina riscă să fie înţeleasă ca magie, iar Cuvântul fără Taină este ameninţat 
să fie redus la doctrină. Taina este tocmai interpretarea cuvântului, căci interpretarea cuvântului 
mărturiseşte întotdeauna Cuvântul care devine viaţă." (Alexandre Schmemann, Euharistia-Taina 
împărăţiei, pp. 74-75). 

în timpul citirii Apostolului, preotul rosteşte rugăciunea dinaintea Sfintei Evanghelii care 
este constituită asemenea unei epicleze, fiind de fapt "epicleza Cuvântului", căci invocăm puterea 
lui Dumnezeu "să strălucească în inimile noastre... lumina cea curată a cunoaşterii 
Dumnezeirii...şi să deschidă ochii gândului nostru spre înţelegerea evanghelicilor... 
propovăduiri". Aceasta întrucât Dumnezeu este "luminarea sufletelor şi a trupurilor noastre." 
{Liturghier, p. 115). Este de fapt invocarea harului dumnezeiesc, care să descopere minţii noastre 
profunzimea dogmei evanghelice. Apare iarăşi lucrarea teandrică - luminarea harică din partea 
lui Dumnezeu, iar din partea omului înţelegerea adevărului revelat prin descoperire. 

Citirile biblice trebuiesc să fie cuminecări de Cuvântul lui Dumnezeu. Sfinţii Părinţi insistă 
asupra acestui lucru, ca de pildă Clement Alexandrinul: "Trebuie să ne hrănim cu seminţele vieţii 
aflate în Biblie precum facem în Euharistie" (Clement Alexandrinul, Stromata I). Fericitul 
Ieronim: "Noi mâncăm Trupul şi bem Sângele Său în dumnezeiasca Euharistie, dar şi în citirea 
scripturilor" (Fericitul Ieronim, Asupra Eclesiastului). Citirea evangheliei de către preot, are loc, 
după ce credincioşii au fost îndemnaţi ca să o asculte "cu înţelepciune, drepţi". Cabasila, zice "Să 
fim în stare de veghe... cu înfiorare şi cu toată cucernicia să trăim în această convorbire cu 
Dumnezeu" ( Nicolae Cabasila, Tâlcuirea Dumnezeieştii Liturghii). După citirea acesteia, 



www.cartiaz.ro - Cârti si articole online gratuite de la A la Z 



întreaga comunitate exclamă "Salvă Ţie Doamne, slavă Ţie." "Odată ce prin Cuvântul 
Evangheliei ne unim cu Hristos Dumnezeu, Care-1 rosteşte, ce mai căutăm altceva?" şi ce mai 
putem rosti, decât "slavă" (Pr. Dumitru Stăniloae, op. cit.) 

Legătura dintre Scriptură şi Liturghie este una inseparabilă, aceasta întrucât "Scriptura a 
apărut ca o colecţie de cărţi autorizate... mai întâi prin uz liturgic" (Georges Florovsky, Bible, 
Church, Tradition, An Eastern Ortodox View, t. I, 1972, p. 18). Liturghia, dealtfel, nici ea nu 
poate fi separată în nici un mod de Scriptură. Liturghia Ortodoxă "are un profund caracter biblic, 
scopul ei fiind pe lângă acela de sfinţire a credincioşilor şi acela de propovăduire a Cuvântului lui 
Dumnezeu" (Martyria/Mission, The Witness, of the Ortodox Church today, Ed. Ion Bria, Geneva 
1980, p. 9). Tocmai acesta este scopul şi rolul citirilor biblice de la Sfânta Liturghie. Iar 
înţelegerea acestor citiri scripturistice este însoţită de ambianţa liturgică "în care cunoaşterea 
intelectuală este completată de cunoaşterea şi înţelegerea harică, spirituală" (Pr. Prof. Dr. Mircea 
Basarab, op. cit., p. 465.) Liturghia, după afirmaţia lui Nissiotis "este o mişcare în realitatea celor 
două naturi ale lui Hristos" (Nikos A. Nissiotis, Die Liturgie und das geistliche Leben, în 
"Kyrios", 1961, p. 151 apud Pr. Dr. Mircea Basarb, Biblia în Liturghia şi viaţa spirituală 
ortodoxă, în rev. "Mitropolia Banatului", an XXIX, 1979, nr. 1-3, p. 35). în conţinutul ei "totul 
converge spre Iisus Hristos; lecturile biblice, imnele, simboalele liturgice ne conduc spre unirea 
reală cu El, realizată în Sfânta Euharistie" (Pr. Mircea Basarab, Biblia în Liturghie..., p. 35). 
Totuşi, ceea ce e important de reţinut este faptul că "în Liturghie accentul nu cade oe textul sacru 
şi transmiterea lui, ci pe evenimentul şi mesajul ce-1 transmite şi care e aprofundat, actualizat şi 
trăit în comunitatea liturgică... evenimentul este trăit ca ceva propriu comunităţii... care trăieşte 
noul aspect ca pe o manifestare a vieţii în Duhul Sfânt" (Idem, Scriptură şi Liturghie..., p. 466). 
Viaţa în comuniune a credincioşilor dă Scripturii un sens nou actual, adaptat trebuinţelor imediate 
căci "acelaşi Duh Sfânt care a inspirat Scriptura este prezent în cadrul Liturghiei ca să întărească 
şi să completeze eforturile umane pentru descoperirea adevărului ascuns în Scriptură" (Ibidem., p. 
467). Duhul adună comunitatea şi face rugăciunea ei vie, însufleţită, şi acelaşi Duh Sfânt 
actualizează pentru credincioşii adunaţi la Liturghie, Scriptura, transformând- o în răspuns viu la 
solicitările fiecăruia în vederea realizării urcuşului spiritual. Şi astfel Scriptura iese din sfera 
trecutului, depăşeşte nivelul unui simbol şi inestimabil document cu o certă valoare istorică, şi 
devine actuală prezentă. "în perspectivă Euharistică, evenimentele biblice trecute ca şi cele 
eshatologice devin prezente, ele nu sunt doar comemorări ale unor evenimente, ci trăiri reale - 
putem spune în felul acesta că Evanghelia lui Hristos rămâne prezentă şi actuală în Biserică şi 
Liturghie, tot aşa cum Hristos rămâne pururea cu noi în Euharistie" (Ibidem., pp. 467-468). 
Sarcina aceasta a actualizării Scripturii şi adaptării ei la nevoile credincioşilor, desigur în 
comuniunea Duhului Sfânt, revine în mare măsură predicii, omiliei. Omilia are din punctul acesta 
de vedere şi ea o dimensiune profund liturgică. Tocmai de aceea, părintele Schmeman sublinia că 
"predica nu este un dar personal, ci harisma dată Bisericii... este slujirea de învăţătură a 
ierarhiei... având izvorul său haric în adunarea Bisericii" (Alexandre Schmemann, Euharistia..., 
p. 84). Rolul comunităţii în revelarea conţinutului Scripturii în sensul ei actual, e unul covârşitor, 
căci "numai Biserica întreagă... are mintea lui Hristos" (Ibidem., p. 85). Tot privitor la 
interpretarea sensului Scripturii se cuvine subliniat încă o dată rolul experienţei euharisitice, căci 
numai "prin experienţe euharistice repetate, prin împărtăşiri dese, exegetul primeşte o dată cu 
Hristos euharisticul şi «gândul lui Hristos» (I Corinteni 2, 16)" (Pr. Mircea Basarab, Scriptură 
şi Liturghie, p. 472). Actualizarea Scripturii ţine apoi de comunitate în măsura în care 
"comunitatea liturgică adunată în rugăciune să frângă pâinea... ascultă Scriptura şi interpretarea 
ei. Ori, ascultarea cu evlavie a cuvintelor lui Iisus atrage, după mărturisirea Scripturii, lucrarea 
Sfântului Duh. Scriptura şi comunitatea liturgică se condiţionează" deci "reciproc, pentru că fără 

Scriptură credinţa acesteia ar slăbi, iar fără comunitatea liturgică, Scriptura n-ar fi actualizată" 
(Ibidem., p. 476). 

- Ectenia întreită 

Ectenia de după Evanghelie, este una de cerere. "Miluieşte-ne pe noi Dumnezeule după 
mare mila Ta, ne rugăm Ţie auzi-ne şi ne miluieşte". Răspunsul credincioşilor este şi el tot o 
cerere, rostită însă stăruitor, Fiind una întreită: "Doamne miluieşte". Tocmai de aceea şi ectenia 
poartă numele de întreită, iar lucrul acesta ne duce cu gândul la stăruinţa noastră în rugăciunea ca 
Dumnezeu să-şi arate spre noi mila Sa. Mila aceasta pe care noi o cerem de la Dumnezeu ne-a 
dăruit-o El, mai înainte de a o cere noi în Liturghie căci "a trebuit milă deosebit de mare. . . ca să- 
L facă pe Fiul Său om şi Acesta să se răstignească pentru noi" (Pr. Dumitru Stăniloae, 
Spiritualitate şi comuniune în Liturghia Ortodoxă, p. 201). 

Deci noi cerem ceea ce deja am primit, deschizându-ne cu alte cuvinte în faţa milei 
dumnezeieşti, şi dându-ne acordul voinţei noastre. Ecfonisul ecteniei, nu mai cere milă, ci 
proclamă smerit un Dumnezeu Milostiv: "Că milostiv şi iubitor de oameni Dumnezeu eşti...". 
Liturghia scoate în evidenţă, deci, în acest moment, un alt atribut a lui Dumnezeu, anume 
milostenia, căci "Dumnezeul Liturghiei nu e un Dumnezeu al raţiunii reci, ci al unei sfinţiri 
luminoase, al unei participări la durerea celor ce suferă cumplit, în starea de adâncă decădere şi 
fără sens în care se află" {Ibidem., p. 202). 

. Tocmai de aceea ectenia îi cuprinde în cererile ei pe toţi cei ce au nevoie de iubirea lui 
Dumnezeu: clerul bisericesc, ctitorii bisericii, cârmuitorii ţării şi pe toţi cei aflaţi în grele nevoi şi 
suferinţe. Ectenia aceasta reflectă şi dimensiunea slujitoare a Bisericii, îndreptată spre lume, 
arătând putinţa lui Dumnezeu de a participa la toate durerile noastre. 

Mila lui Dumnezeu descoperă o altă calitate, un alt atribut al Său, anume libertatea Sa, 
după cum se exprimă şi părintele Stăniloae: "Un Dumnezeu al milei, e un Dumnezeu al libertăţii, 
un Dumnezeu personal... iar lumea creată de El e o creaţie liberă a Lui, chemată la libertatea 
deplină a Lui, o lume dăruită unor fiinţe cărora le poate ajuta să scape, dacă vor şi ele, din 
strâmtorări şi să se bucure de fericirea comuniunii chiar cu Sine însuşi" {Ibidem, p. 203). Tot 
părintele Stăniloae, zice că mila pe care o cerem de la Dumnezeu nu înseamnă "a ne umili, ci a ne 
considera ca fiinţe create prin iubire liberă, în comuniune cu El -căci- în concepţia creştină omul e 
văzut la treapta de partener a lui Dumnezeu. între om şi Dumnezeu există nişte relaţii oarecum 
umane sau pot deveni umane, ca între el şi semenii săi" {Ibidem, p. 204). 

- Ectenia pentru cei adormiţi 

Comuniunea credincioşilor cu Hristos şi întreolaltă atinge dimensiuni nebănuite. Ea se 
extinde până dincolo de mormânt. Creştinul doreşte să comunice şi cu cei trecuţi din lumea 
aceasta, în aceea a veşniciei. Tânjeşte spre comuniunea universală din veşnicia împărăţiei lui 
Dumnezeu. Ectenia pentru cei adormiţi este expresie a acestei dorinţe. Ea începe, ca şi ectenia 
întreită prin cererea milei lui Dumnezeu, însă de data aceasta pentru cei adormiţi. Rugăciunea se 
înalţă apoi pentru iertarea acestora de păcate. Comuniunea a ajuns aici pe una din culmile sale, 
căci vrem să-i cuprindem în dragostea noastră nu numai pe cei ce trăiesc pe lângă noi, ci şi pe cei 
care şi-au împlinit rostul pentru lumea aceasta. Rugăciunea de iertare pentru cei morţi cuprinde 
importante elemente de eshatologie: la început e afirmată spiritualitatea lui Dumnezeu 
("Dumnezeul duhurilor") şi atotputernicia Sa ("şi a tot trupul"); apoi este amintită lucrarea 
răscumpărătoare a lui Hristos "Care-ai călcat moartea şi pe diavol l-ai surpat, şi ai dăruit viaţă 
lumii tale", exprimându-se, desigur, prin acesta rechemarea omenirii la "slujirea cea dintâi"; în 
scurte cuvinte este făcută o prezentare, desigur alegorică a locului de odihnă a drepţilor: "în loc 
luminat" (referindu-se la lumina dumnezeiască necreată, de care vorbeşte şi Sfântul Simion Noul 

Teolog), "în loc cu verdeaţă, în loc de odihnă, de unde a fugit toată durerea, întristarea şi 
suspinarea". Această prezentarea a împărăţiei lui Dumnezeu, desigur că nu intenţionează să 
sprijine ideea unei materialităţi a lui în exclusivitate, ci ea trebuie văzută ca o exprimare plastică, 
ca o expresie a liniştii absolute ce ţi-o dăruieşte comuniunea cu Hristos. Rugăciunea exprimă de 
asemenea ideea unei păcătoşenii generale: "Nu este om care să fie viu şi să nu greşească" a 
omenirii, excepţie făcând de aici doar persoana divino-umană a lui Iisus Hristos: "Numai Tu 
singur eşti fără de păcat". Rugăciunea se încheie cu exprimarea altui atribut a lui Dumnezeu, 
anume dreptatea: "Dreptatea ta este dreptate în veac" iar vis-â-vis de ceea ce spunea Mântuitorul: 
"Eu sunt Calea, Adevărul şi Viaţa", rugăciunea zice: "Cuvântul Tău este Adevărul." (Liturghier, 
p. 119). Ecfonisul ecteniei îl proclamă pe Hristos ca începător al învierii morţilor: "Că Tu eşti 
învierea şi viaţa şi odihna adormiţilor robilor Tăi, Hristoase... ". în încheiere, preotul cere lui 
Hristos pentru cei adormiţi nu numai odihna, ci "veşnica odihnă" şi "veşnica pomenire". Iar prin 
aceasta mărturisim şi cerem; în primul rând: mărturisim pe Dumnezeu ca fiind "Viaţă veşnică, 
fără de sfârşit" şi cerem de la El să "întindă această viaţă şi la cei ce se alipesc de El prin 
credinţă" şi mărturisim apoi nădejdea noastră "că vom dura şi noi în veci prin Dumnezeu" (Pr. 
Dumitru Stăniloae, Spiritualitate şi comuniune în Liturghia Ortodoxă, p. 209-210). 

- Ectenia celor chemaţi 

Această ectenie, se adresează celor nebotezaţi, care deşi au primit adevărul de credinţă al 
Bisericii, au făcut aceasta doar la nivel intelectual, fără a fi mădulare vii ale acesteia. în privinţa 
conţinutului, ectenia este foarte importantă, întrucât surprinde câteva aspecte dogmatice privitoare 
la rânduiala catehumenatului şi la Taina Sfântului Botez. La început, cei chemaţi sunt îndemnaţi 
la rugăciune. Apoi sunt pomeniţi cei credincioşi, cei ce sunt deja membrii ai Bisericii: "Cei 
credincioşi pentru cei chemaţi să ne rugăm, ca Domnul să-i miluiască pe dânşii. Să-i înveţe 
cuvântul adevărului. Să le descopere Evanghelia dreptăţii. Să-i unească... cu Sfânta Sa 
sobornicească şi apostolească Biserică". Această cerere a ecteniei nu face altceva decât să 
exprime deplina comuniune, comuniune ce se exprimă nu numai în legătură cu cei botezaţi, ci şi 
cu cei ce intenţionează să facă acest lucru. Este rugăciunea celor credincioşi pentru convertirea şi 
mântuirea tuturor celor ce au cunoştinţă de "Cuvântul Vieţii". Ectenia aceasta exprimă un 
adevărat proces lăuntric, o colaborare reciprocă între voinţa omului şi harul lui Dumnezeu. 
Dumnezeu e rugat să-i miluiască, învăţându-i cuvântul adevărului. Şi cum poate Dumnezeu să-i 
înveţe, decât descoperindu-le Evanghelia dreptăţii? Este scos în evidenţă acum caracterul 
revelatoriu al credinţei creştine. Credinţa e darul lui Dumnezeu, concretizat în revelaţia naturală, 
dar mai ales în cea supranaturală dăruită nouă în Evanghelie. Dumnezeu dăruieşte totul, omul 
doar se deschide, dându-şi acordul voinţei sale. Şi aşa, el se integrează în organismul viu al 
Bisericii prin Botez, devenind viu şi lucrător în cadrul acesteia. Continuând ectenia, preotul zice: 
"cei chemaţi, capetele voastre Domnului să le plecaţi". Gestul acesta al plecării capetelor e gestul 
prin care se manifestă conştiinţa că cel chemat are trebuinţă de darurile de sus ale lui Dumnezeu 
şi că în parte, nu e nici el în afară cu totul de mila lui Dumnezeu şi de împărtăşirea de darurile 
Lui, chiar dacă nu este încă botezat." (Pr. Dumitru Stăniloae, Spiritualitate şi comuniune..., p. 
211. Rugăciunea plecării capetelor celor chemaţi, după ce exprimă din nou lucrarea mântuirii 
neamului omenesc prin jertfa lui Iisus Hristos, cere lui Dumnezeu: "caută spre robii tăi cei 
chemaţi... şi-i învredniceşte pe dânşii, la vremea potrivită la baia naşterii celei de-a doua, de 
iertarea păcatelor şi de veşmântul nestricăciunii, uneşte-i pe dânşii cu Biserica Ta şi numără-i pe 
dânşii cu turma Ta cea aleasă" {Liturghier, p. 121). Rugăciunea aceasta exprimă o adevărată 
teologie a Botezului. Taina Sfântului Botez apare ca naştere de-a doua, conform cuvintelor 
Mântuitorul (Ioan 5, 16), aducând după sine ca primă consecinţă ştergerea păcatelor, atât a celui 
strămoşesc cât şi a celor personale. Botezul ne face făpturi noi, ne îmbracă în "veşmântul 

nestricăciunii" şi ne dă dreptul de a deveni membrii ai Bisericii. Ectenia se încheie cu expedierea 
din Biserică a celor chemaţi, pentru că de acum înainte se va desfăşura "Taina celor credincioşi": 
"catehumenii sunt trimişi şi credincioşii reţinuţi, căci acest moment descoperă sfârşitul veacurilor. 
Cel ce rămâne, se pregăteşte pentru prezentarea la judecată" - zice Paul Evdokimov (Paul 
Evdokimov, Rugăciunea în Biserica de Răsărit, p. 178). 

2. Liturghia credincioşilor 

-Ectenia şi rugăciunile pentru cei credincioşi 

De acum înainte Liturghia va deveni în exclusivitate, lucrarea celor credincioşi, celor ce 
sunt de drept membrii ai Bisericii prin primirea Tainei Sfântului Botez. Rugăciunile pe care 
preotul le rosteşte pentru cei credincioşi (două la număr) scot în evidenţă "caracterul «catolic» 
(universal) «colegial» al jertfei euharistice... a întregului popor a lui Dumnezeu" ((Paul 
Evdokimov, Rugăciunea în Biserica de Răsărit, p. 180). 

Căci jertfa nu e aducere numai din partea preotului ci a întregii obşti, care şi ea slujeşte şi 
preaslăveşte: "Fă-ne pe noi vrednici să-ţi aducem Ţie rugăciuni, cereri şi jertfe fără de sânge, 
pentru tot poporul Tău... şi dăruieşte Dumnezeule şi celor ce se roagă împreună cu noi sporire 
vieţii, credinţei şi înţelegerii celei duhovniceşti. Dă-le lor ca totdeauna cu frică şi cu dragoste să 
slujească Ţie, şi cu nevinovăţie, fără de osândă să se împărtăşească cu Sfintele Tale Taine şi să se 
învrednicească de cereasca Ta împărăţie." (Liturghier, p. 124). Aceste rugăciuni scot în evidenţă 
preoţia universală a tuturor credincioşilor pe de o parte, şi preoţia harică pe de altă parte, precum 
şi scopul Sfintei Liturghii - împărtăşirea credincioşilor ca hrană pentru împărăţia veşnică. După 
aprecierea părintelui Schmemann "rugăciunile pentru cei chemaţi sunt... expresia liturgică a 
chemării de bază a Bisericii şi anume - Biserica şi misiunea ei. Creştinul şi Biserica au intrat în 
lume cu misiunea lor. . . şi nu pot înceta a fi în misiune, fără a-şi trăda natura lor" (Alexandre 
Schmemann, Euharistia - Taina împărăţiei, p. 92). 

în timpul ecteniei pentru cei credincioşi, se desface antimisul (cuvânt de origine grecească, 
care în traducere ar însemna "în loc de masă"). în Biserica Ortodoxă, antimisul se află în strânsă 
legătură cu episcopul, fiind semnul delegării preotului de către episcop pentru a săvârşi 
Euharistia. Iar "...chemarea... episcopului constă... în a nu da voie unei comunităţi... să devină 
de sine stătătoare" (Ibidem., p. 102).- Imnul heruvic şi rugăciunea preotului din timpul acestui 
imn. 

Imnul heruvic, cântat de credincioşi îndată după ectenia ce le-a fost destinată, vine să ni-L 
prezinte pe "împăratul slavei", "înconjurat de cetele îngereşti". Iar faptul că noi conştientizăm că 
în mijlocul nostru este Hristos înconjurat de toată oştirea cerească, impune următoarul îndemn: 
"să tacă tot trupul omenesc şi să stea cu frică şi cu cutremur şi nimic pământesc întru sine să nu 
gândească" (Heruvicul Sâmbetei celei Mari). 

în timpul acestui imn, preotul rosteşte o impresionantă rugăciune pe care am putea-o 
rezuma în câteva cuvinte: "Tu mă învredniceşti ca preot, dar eu nu mă pot afla pasiv în vrednicia 
ce mi-o dăruieşti, sau nu o pot primi fără să ţi-o cer şi să mă dăruiesc ei" (Pr. Dumitru Stăniloae, 
Spiritualitate şi comuniune în Liturghia Ortodoxă , p. 229). 

Finalul acestei rugăciuni prezintă o importanţă dogmatică majoră: "mă învredniceşte, ca 
să-Ţi aduc eu păcătosul şi nevrednicul robul Tău, darurile acestea... că Tu eşti Cel ce aduci şi Cel 
ce Te aduci, Cel ce primeşti şi Cel ce Te împărţi, Hristoase Dumnezeu nostru... " (Liturghier, p. 
125-126). Rugăciunea aceasta exprimă identificarea Preoţiei Bisericii cu Preoţia lui Hristos... 
Care prin aducerea Sa a sfinţit Biserica şi a dat ei participarea la Preoţia Sa şi la Jertfa Sa". 
Sfârşitul imnului heruvic este legat de aducerea darurilor de pâine şi vin de la Proscomidiar la 
Sfânta Masă. Aducerea pâinii şi vinului la Altar reprezintă cosmosul întreg, adus la picioarele lui 

Hristos de către comunitate. Ne vom ocupa aici de sensul acestei aduceri întrucât structura 
Liturghiei din Biserica primară aşeza aici aducerea Darurilor şio pregătirea lor pentru Sfânta 
Liturghie, iar nu la începutul ei (prin rânduiala Proscomidiei cum se obişnuieşte astăzi). Aducerea 
darurilor este de fapt jertfa Bisericii, jertfă în care fiecare credincios "se predă pe sine şi ale sale 
lui Dumnezeu, pentru că el, cunoscând că Dumnezeu nu-1 poate iubi decât pe el şi iubindu-L, nu 
poate să nu tindă spre El spre unirea cu El" (Alexandre Schmemann, Euharistia..., p. 106). 

Pâinea şi vinul, aduse de comunitate, fac referire la jertfa unică, irepetabilă şi de o 
valoare absolută a lui Hristos, jertfă ce ne-a mântuit, iar aceste daruri "desemnate a fi jertfa lui 
Hristos, care includ în sine toate jertfele noastre, ne includ şi pe noi înşine care ne aducem lui 
Dumnezeu. De aici decurge caracterul de jertfă. . ." al Aducerii (Ibidem., p. 1 14). 

- Vohodul cel Mare 

Preotul, iese cu Discul şi cu Potirul pe solee şi se îndreaptă pe Sfântul Jertfelnic, pentru a 
le oferi direct lui Hristos. Discul şi Potirul sunt purtate de către preot în dreptul frunţii căci 
"Hristos umple mintea preotului cu cuvântul propovăduiţii şi de fapta şi înţelesul jertfei" (Pr. 
Dumitru Stăniloae, Spiritualitate şi comuniune..., p. 229). 

Acum au loc o seamă de pomeniri, în care preotul cuprinde parcă întregul Cosmos, pe 
cei vii şi pe cei morţi deopotrivă. Pomenirile acestea amintesc despre rugăciunea tâlharului de pe 
cruce: "Pomeneşte-mă Doamne când vei veni întru împărăţia Ta". "Prin aceste pomeniri 
conştiinţa sobornicităţii Bisericii îşi capătă în fiecare membru al ei o nouă întărire. Cei de pe 
pământ sunt orientaţi spre veşnicie, căci vor să aibă cu ei pe toţi cei vi şi morţi" {Ibidem., p. 231). 

Intrarea preotului în Altar se face pentru a aduce darurile, jertfa comunităţii, lui Hristos, în 
"jertfelnicul Său" cel ceresc. Imnul cântat de credincioşi îl numeşte pe Hristos "împăratul 
tuturor", iar comunitatea îl primeşte "înconjurat de cetele îngereşti. Aliluia." Hristos vine în 
întâmpinarea darurilor noastre, în aceeaşi mişcare kenotică de la întruparea Sa. La rândul ei, 
comunitatea îl primeşte pe Hristos cu inima deschisă, oferindu-i însuşi principiul existenţei sale: 
pâinea şi vinul. într-un alt cuvânt: totul. Preotul acoperă discul şi potirul ce poartă pâinea şi vinul 
cu Aerul de pe spatele său, comemorând în sens epifanic dezbrăcarea trupului lui Hristos cel 
mort, ungerea şi înfăşurarea Lui în giulgiu iar aceasta reprezintă "o treaptă nouă în kenoză, în 
coborâre" {Ibidem., p. 233). Una dintre rugăciunile pe care preotul le rosteşte în acest moment, 
glăsuieşte astfel: "în mormânt cu trupul, în iad cu sufletul, ca un Dumnezeu în rai cu tâlharul şi pe 
scaun împreună cu Tatăl şi cu Duhul ai fost, Hristoase toate umplându-le, Cel ce eşti necuprins" 
{Liturghier, p. 130). Cuvintele acestei rugăciuni scot în evidenţă omniprezenţa lui Dumnezeu, 
apoi deofiinţimea celor trei Persoane Treimice, şi în fine, spiritualitatea Dumnezeirii. Apoi 
preotul aminteşte de mormântul cel luminat a lui Hristos: "Ca un purtător de viaţă şi mai 
înfrumuseţat decât raiul... s-a arătat, Hristoase, mormântul Tău, Izvorul învierii noastre" 
{Liturghier, p. 130). Din mormântul lui Hristos ne-a izvorât nouă viaţa cea nouă, viaţa din 
împărăţie. 

- Ectenia şi rugăciunea dinaintea Crezului 

Ectenia ce urmează imediat după Vohodul cel mare al Sfintei Liturghii, vizează "cealaltă 
vreme a vieţii noastre", mijlocindu-se de la Dumnezeu pentru noi "înger de pace... păzitor 
sufletelor şi trupurilor noastre... milă şi iertare de păcatele... noastre... cele de folos sufletelor 
noastre - şi în fme - sfârşit creştinesc vieţii noastre, fără de durere, neînfruntat, în pace, - dar mai 
ales - răspuns bun la înfricoşătoarea judecată a lui Hristos {Liturghier, p. 132-133). O puternică 
notă eshatologică se degajă şi de aici. Preotul îndeamnă apoi creştini la pace, între ei şi desigur la 
pacea lor sufletească, iar ei se îndreaptă spre preot cu acelaşi gând: "Şi cu Duhul tău" să fie 
aceeaşi pace, pentru a putea aduce mărturia credinţei tuturor. 



www.cartiaz.ro - Cârti si articole online gratuite de la A la Z 



- Sărutarea păcii şi mărturisirea Crezului 

Preotul îi îndeamnă pe credincioşi, înainte de mărturisirea credinţei: "Să ne iubim unii pe 
alţii ca într-un gând să mărturisim!". Să ne îndreptăm cu iubire faţă de Dumnezeu şi faţă de 
semeni. "Această iubire Hristos ne-a dat-o nouă", scria părintele Schmemann "şi acest cadou este 
Biserica" (Alexandre Schmemann, Pentru viaţa lumii, p. 20). Ne pregătim să aducem oferirea 
darului nostru lui Hristos Dumnezeu, ori gestul iubirii şi al păcii între fraţi este potrivit cu 
îndemnul Mântuitorului "împacă-te cu pârâşul tău degrabă" (Matei 5, 25). "Numai iubirea poate 
cunoaşte iubirea" - scrie Evdokimov (Paul Evdokimov, Rugăciunea în Biserica de Răsărit, p. 
187). Creştinismul însăşi în esenţa sa este iubire. 

Credincioşii, urmând îndemnul preotului de a-şi mărturisi credinţa, cântă cu toţii "Pe Tatăl, 
pe Fiul şi pe Sfântul Duh, Treimea cea de o fiinţă şi nedespărţită". Apare afirmat aici temeiul 
credinţei noastre - Treimea. Dumnezeu creştinilor este un Dumnezeu în trei Persoane unite într-o 
singură Fiinţă. Şi mereu va reveni în Liturghie această afirmare a Treimii. 

Preotul în Altar în chip tainic mărturiseşte iubirea sa faţă de Hristos: "Iubi-te-voi 
Doamne, virtutea mea, Domnul este mântuirea mea şi scăparea mea şi Izbăvitorul meu", urmată 
de sărutarea păcii între sfinţiţii slujitori: "Hristos în mijlocul nostru! Este şi va fi! Totdeauna 
acum şi pururea. . . ". Dumnezeul nostru este printre noi, căci prin kenoză s-a micşorat coborându- 
se prin întrupare la nivel uman, însă nu despărţit de Dumnezeire, rămânând şi prin întrupare 
împreună cu Aceasta. 

A sosit vremea mărturisirii Crezului: "Uşile, uşile, cu înţelepciune să luăm aminte!", 
îndemnul acesta de a fi cu luare aminte la uşi e pus de Sfinţii Părinţi ai Bisericii în corelaţie cu 
uşile împărăţiei lui Dumnezeu. Sfântul Maxim Mărturisitorul, spre pildă, zicea: "gândiţi-vă la 
uşile ce se vor închide celor ce vor fi scoşi prin judecata din urmă de la fericirea vieţuirii cu 
Hristos... Cuvintele acestea continuă să pregătească, deci, pe credincioşi pentru perspectiva 
eshatologică" (în Pr. Dumitru Stăniloae, Spiritualitate şi comuniune în Liturghia Ortodoxă, p. 
248). 

Mărturisirea Crezului reprezintă "o mărturie a convingerilor Bisericii stabilite în formule 
dogmatice, menite a fi declarate sau a fi afirmate oarecum demonstrativ" (Pr. P. Vintilescu, 
Liturghierul explicat, p. 227). 

Mărturisirea credinţei este necesară pentru aducerea jertfei întrucât la jertfă nu se pot face 
părtaşi decât cei ce se află în unitatea credinţei, după principiul unităţii Sfintei Treimi. 

- Anaforaua liturgică sau săvârşirea jertfei euharisitice 

Preotul începe marea anaforauă liturgică, rostind cuvintele: "Să stăm bine, să stăm cu 
frică, să luăm aminte, Sfânta Jertfă cu pace să o aducem!". Iar credincioşii răspund: "Mila păcii, 
jertfa laudei!". Nicolae Cabasila zice privitor la îndemnul acesta al preotului: "Să stăruim cu tărie 
în credinţa pe care am mărturisit-o şi să nu ne lăsăm ademeniţi de vorbăria ereticilor. Să stăm cu 
frică, pentru că e mare primejdia pentru cei ce lasă să le pătrundă în suflet vreo îndoială despre 
această credinţă" (Nicolae Cabasila, Tâlcuirea Dumnezeieştii Liturghii, p. 60-61). 

Poporul aduce lui Dumnezeu "milă, pace, jertfă de laudă. Ei mărturisesc astfel că ceea ce 
este în căderea lor să aducă în acest moment pe Sfânta Jertfă este mila de aproapele şi pacea cu el 
sau, cu un cuvânt, «îmblânzirea inimilor», care sunt toate roade ale iubirii şi se poate chiar zice 
forme ale ei" (Pr. P. Vintilescu, Liturghierul..., p. 232). 

Apoi preotul îi binecuvintează pe credincioşi: "Harul Domnului nostru Iisus Hristos şi 
dragostea lui Dumnezeu Tatăl şi împărtăşirea Sfântului Duh să fie cu voi cu toţi". Aceasta este 
binecuvântarea treimică, întâlnită atât de des la Sfântul Apostol Pavel. Se remarcă aşadar originea 
ei biblică şi apostolică. "Toată Liturghia e plină de Treime" - scria părintele Stăniloae (Pr. 
Dumitru Stăniloae, Spiritualitate şi comuniune..., p. 257). 

Nu întâmplător anaforaua euharistică începe cu binecuvântarea Treimică, căci 
"Euharistia este izvorul veşnic viu şi de viaţă făcător al cunoaşterii de către Biserică a Preasfmtei 
Treimi, nu o cunoaştere abstractă, după cum, vai, rămâne pentru atât de mulţi credincioşi, ci 
cunoaşterea ca o re-cunoaştere permanentă, ca o întâlnire, ca o trăire, şi de aceea, ca o părtăşie a 
Vieţii Veşnice" (A. Schmemann, Euharistia-Taina împărăţiei, p. 171). 

Apoi preotul zice credincioşilor: "Sus să avem inimile". Euharistia se săvârşeşte în cer, 
de aceea creştinii pe pământ fiind, săvârşesc lucrarea cerului în cer. "Tocmai de aceea noi putem 
avea inimile noastre «sus»" scrie Schmemann "căci la acest sus este cerul din noi înşine... în 
care ne-am întors după izgonirea chinuitoare" (Ibidem., p. 173). 

îndemnul acesta este în acelaşi timp o somaţie: "Să ne temem ca noi să nu rămânem pe 
pământ." - după expresia Sfântului Ioan Gură de Aur (Ibidem). 

Anafaoraua continuă printr-un nou îndemn: "Să mulţumim Domnului." Iar poporul, 
încredinţat de trebuinţa de a aduce mulţumire lui Dumnezeu cântă într-un glas: "Cu vrednicie şi 
cu dreptate este a ne închina: Tatălui şi Fiului şi Sfântului Duh. Treimii celei de o fiinţă şi 
nedespărţite". "Euharistia este aducerea darurilor de mulţumire, rugă şi laudă, este forma şi 
conţinutul noii vieţi pe care Dumnezeu ne-o dă în Hristos, drept împăcare" (A. Schmemann, 
Pentru viaţa lumii, p. 22). 

De acum "mântuirea este împlinită. După întunericul păcatului. . . omul aduce din nou lui 
Dumnezeu mulţumire curată, fără păcat, liberă şi desăvârşită. Omul s-a întors la locul pe care i 1-a 
pregătit Dumnezeu când a creat lumea" (Idem, Euharistia..., p. 173). 

- Marea rugăciune euharistică 

în acest moment începe rostirea marii rugăciuni euharistice, care în structura ei este unitară, 
chiar dacă conţinutul ei a fost scindat din motive practice în trei părţi: 

Rugăciunea teologică 

Anaforaua, în general, "are la baza ei o adâncă meditaţie asupra Fiinţei lui Dumnezeu, 
asupra atotputerniciei şi bunătăţii Sale" (Pr. P. Vintilescu, Liturghierul explicat, p. 236). 

Vom urmări foarte sumar conţinutul celor două anaforale din Liturghia Sfântului Ioan 
Gură de Aur şi a Sfântului Vasile cel Mare. în prima parte a ei, rugăciunea mărturiseşte 
îndreptăţirea de a aduce mulţumire lui Dumnezeu pentru că El este "Dumnezeu negrăit şi 
necuprins cu gândul, nevăzut, neajuns, pururea fiind şi Acelaşi fiind, Tu şi Unul Născut Fiul Tău 
şi Duhul Tău cel Sfânt" (Liturghier, p. 136). 

Toate acestea reprezintă atribute ale lui Dumnezeu exprimând: nemărginirea, aseitatea şi 
neschimbabilitatea Sa precum şi unitatea persoanelor în Treime. Rugăciunea aceasta este mult 
mai extinsă în conţinut în Liturghia Sfântului Vasile cel Mare, aducând noi elemente în stabilirea 
atributelor firii Dumnezeieşti: "Tu eşti Cel ce ne-ai dăruit nouă cunoştinţa adevărului Tău... 
Stăpâne a tuturor, Doamne al cerului şi al pământului şi a toată făptura cea văzută şi cea nevăzută, 
Cel ce şezi pe scaunul măririi şi priveşti adâncurile, Cela ce eşti fără de început, nevăzut, neajuns, 
nedescris, neschimbat, tatăl Domnului nostru Iisus Hristos. . . Mântuitorul nostru, Care este icoana 
bunătăţii Tale, pecete întocmai închipuită, Care Te arată întru Sine pe Tine Tată - Cuvânt fiind, 
Dumnezeu Adevărat, înţelepciune mai înainte de veci, viaţă, sfinţire, putere, lumina cea 
adevărată, de către care Sfântul Duh a fost arătat - Duhul Adevărului, darul învierii, arvuna 
moştenirii ce va să fie, începătura veşnicilor bunătăţi. Puterea cea făcătoare de viaţă, izvorul 
sfinţeniei, de care toată făptura cea cuvântătoare şi înţelegătoare întărită fiind, Ţie slujeşte şi Ţie 
pururea îşi înalţă cântarea de slăvire, că toate împreună slujesc Ţie. Că pe Tine Te laudă îngerii, 
Arhanghelii, Scaunele, Domniile, începătoriile, Stăpâniile, Puterile şi Heruvimii cei cu ochi 
mulţi; Ţie îţi stau împrejur Serafimii cei cu câte şase aripi, care cu două îşi acoperă feţele, cu două 

picioarele, iar cu două zburând, strigă unul către altul, cu neîncetate graiuri, cu laude fără tăcere 
(Liturghia Sfântului Vasile cel Mare, Liturghier, p, 196-197). 

în conţinutul ei, rugăciunea teologică, în cele două variante ale sale, este prin excelenţă 
teocentrică, lauda fiindu-i adresată lui Dumnezeu "Unica şi prima realitate... existenţa veşnică şi 
creatorul transcendent al cosmosului" (Pr. P. Vintilescu, Liturghierul explicat, p. 240). Deşi 
teocentrică în conţinut, rugăciunea aceasta expune însă "atributele privitoare la toate Persoanele 
Dumnezeieşti. în fond, în ambele Liturghii avem o Euharistie trinitară" {Ibidem, p. 241). 

Rugăciunea, exprimă la începutul ei o cunoaştere a lui Dumnezeu, însă în mod apofatic, 
prin negaţie, despre care părintele Stăniloae zice că "cugetarea noastră doreşte să se înalţe la o 
existenţă pe care nu o mai poate înţelege. Ea e obligată lăuntric să cugete existenţa realităţii mai 
presus de înţelegerea ei... Dumnezeu e apofatic sau negrăit, dar nu întuneric, ci sânul a toată 
lumina, deci a toată conştiinţa. . . El intră în legătură cu noi prin Fiul Său. . . iar prin Duhul Său ni 
se face simţit şi ne luminează lăuntric, ne sfinţeşte... şi ne umple de viaţă şi de simţirea Fiului 
faţă de Tatăl. E cu atât mai mare, cu cât se coboară mai mult, şi cu cât coboară mai mult, cu atât 
ne este mai greu de înţeles, deşi avem o experienţă de viaţă făcătoare a prezenţei Lui" (Pr. Dr. 
Dumitru Stăniloae, Spiritualitate şi comuniune în Liturghia Ortodoxă, p. 262-265). 

Iar noi, copleşiţi de această măreţie a Dumnezeirii şi de toate cele făcute pentru noi, 
mulţumim: "pentru toate care le ştim şi pe care nu le ştim; pentru binefacerile Tale cele arătate şi 
cele nearătate, ce ni s-au făcut nouă." {Liturghier, p. 136). "Indiciul cunoaşterii lui Dumnezeu" 
zice părintele Schmemann "cunoaşterea - comuniune - este mulţumirea... Cunoaşterea lui 
Dumnezeu, transformă viaţa noastră în mulţumire, iar mulţumirea transformă veşnicia în viaţă 
veşnică"; mulţumirea devine apoi "recunoaşterea lumii ca lume a lui Dumnezeu... şi în sfârşit 
mulţumirea fiind împlinirea cunoaşterii... omul cunoaşte ca libertate dependenţa sa de 
Dumnezeu, obiectiv incontestabil şi absolut ontologic" (A. Schmemann, Euharistia-Taina 
împărăţiei, p. 180-185) 

Rugăciunea teologică face apoi aducere aminte despre creaţia noastră prin lucrarea 
directă a lui Dumnezeu Care "ne-a făcut părtaşi Existenţei, adică ne-a făcut părtaşi nu numai la 
ceea ce este de la El, dar şi părtaşi la ceea ce este întrepătruns de prezenţa Lui, de lumina, de 
înţelepciunea, de iubirea Lui" {Ibidem., p. 189). 

Apare apoi reliefată căderea în păcat şi Răscumpărarea prin Jertfa Mântuitorului: "Şi 
căzând noi, iarăşi ne-ai ridicat". Hristos ne-a răscumpărat obiectiv. Noi ne însuşim această 
mântuire în mod subiectiv, tocmai prin mulţumirea ce o aducem lui Dumnezeu. Dacă în Rai, 
omul era nemulţumit de ceea ce era, dorind să fie "ca Dumnezeu", acum el mulţumeşte, întru 
smerenie, pentru ce era, dorind "să fie ca Dumnezeu", acum el mulţumeşte întru smerenie pentru 
toate. E semn că vrea să-şi împroprieze răscumpărarea adusă de Hristos. Şi împărtăşania ce se 
apropie e chezăşie a faptului că omul e pe drumul realizării împărăţiei Cereşti. 

Trisaghionul serafîmic 

"Sfânt, Sfânt, Sfânt e Domnul Savaot, plin este cerul şi pământul de Slava Lui. Osana 
întru cei de sus; bine este cuvântat Cel ce vine întru numele Domnului". Sfântul Ioan Gură de Aur 
zice că "în Vechiul Testament, acest imn nu a fost cântat decât în cer. Acum el este atât al nostru, 
cât şi al serafimilor, deoarece Hristos a înlăturat zidul care despărţea cele două lumi" (Sfântul 
Ioan Gură de Aur, Omilia VI la Osea, 3). Asemeni îngerilor care "intonând această cântare «se 
înalţă zburând», adică se ridică tot mai sus în cunoaşterea, în contemplarea uimită a lui 
Dumnezeu şi entuziasmul lor fierbinte" spre această înălţare tind şi credincioşii. Imnul acesta este 
un imn al Liturghiei cereşti, care se prelungeşte şi în Biserică, căci Euharistia are în ea o 
deschidere eshatologică şi universală. Iar puterea transfiguratoare a lui Hristos vine din jertfa 
Lui" (Pr. Dumitru Stăniloae, Spiritualitate şi comuniune în Liturghia Ortodoxă, p. 266-270). 

Rugăciunea hristologică 

în Liturghia Sfântul Vasile cel Mare, rugăciunea hristologică are o deosebită bogăţie şi 
profunzime. întâi este prezentată pregătirea Răscumpărării neamului omenesc: "căci nu Te-ai 
întors până în sfârşit de la făptura Ta, pe care-ai făcut-o Bunule, nici nu ai uitat făptura mâinilor 
Tale, ci ai cercetat-o în multe chipuri pentru îndurările milei Tale". Vremurile profetice, apar şi 
ele amintite: "prooroci ai trimis... vorbitu-ne-ai nouă prin prooroci, slujitorii Tăi, mai înainte 
vestindu-ne mântuirea ce va să fie; Lege ne-ai dat spre ajutor; îngeri ai pus păzitori". Apoi despre 
plinirea vremii: "iar când a venit plinirea vremii, ne-ai grăit nouă prin însuşi Fiul Tău, prin Care 
şi veacurile Le-ai făcut. Care - fiind strălucirea slavei Tale şi chipul ipostasului Tău... nu ştirbire 
a socotit a fi întocmai cu Tine Dumnezeu-Tatăl, ci Dumnezeu fiind mai înainte de veci pe pământ 
S-a arătat şi cu oamenii a petrecut (apare aici din nou pusă în evidenţă deofiinţimea Fiului cu 
Tatăl - n.n.) şi întrupându-se din Sfânta Fecioară (Pururea Fecioria Maicii Domnului nu e nici ea 
neglijată - n.n.), S-a micşorat pe Sine, chip de rob luând şi făcându-se cu trupul asemenea nouă 
(aici se face referire la kenoză - n.n.) ca să ne facă pe noi asemenea cu icoana măririi Lui (aşa 
apare textul rugăciunii în Liturghierul tipărit la Sibiu în 1902, cu binecuvântarea Î.P.S. Ioan 
Meţianu, p. 148; am redat textul pentru frumuseţea lui teologică). 

Căci de vreme ce prin om a intrat păcatul în lume şi prin om moartea, a binevoit Unul 
născut Fiul Tău... născându-se... din Sfânta Născătoare de Dumnezeu şi Pururea Fecioară Măria 
şi supunându-se Legii să osândească păcatul în trupul Său, pentru ca cei morţi în Adam să învieze 
în însuşi Hristosul Tău (aici e folosită imaginea antitetică între Adam cel vechi şi Hristos-Adam 
cel nou - n.n.) şi vieţuind El în lumea aceasta dându-ne porunci de mântuire şi scoţându-ne pe noi 
din rătăcirea idolilor, ne-a adus la cunoaşterea Ta, a adevăratului Dumnezeu şi Tată (s-a făcut aici 
o scurtă sinteză a activităţii lui Hristos în lume - n.n.), agonisindu-ne pe noi Sieşi popor ales, 
preoţie împărătească, neam sfânt (privitor la preoţia universală a tuturor credincioşilor, în Hristos 
n.n.). Şi curăţindu-ne prin apă şi sfmţindu-ne cu Sfântul Duh, S-a dat pe Sine în schimb morţii 
întru care eram ţinuţi, fiind vânduţi sub păcat (aici se face referire la Taina Sfântului Botez şi la 
Taina Mirungerii, accentuându-se valoarea deosebită a Botezului ca moarte şi înviere a noastră în 
Hristos - n.n.) Şi pogorându-Se prin Cruce, în iad, ca să plinească toate ale Sale, a nimicit durerile 
morţii. Şi înviind a treia zi şi cale făcând oricărui trup la învierea cea din morţi... S-a făcut 
începătură celor adormiţi, întâi Născut din morţi... (este redată aici imaginea lui Hristos ca 
început şi garanţie a învierii noastre) ... şi suindu-se la ceruri, a şezut de-a dreapta slavei Tale 
întru înălţime. Care iarăşi va să vină că să răsplătească fiecăruia după faptele sale (privitor la 
eshatologie şi a doua venire a lui Hristos, precum şi la judecata universală n.n.)" (vezi Liturghia 
Sfântul Vasile cel Mare, Liturghier, p. 198-200). 

în finalul rugăciunii sunt redate îndemnurile Mântuitorului de a săvârşi Euharistia, întru 
amintirea şi comemorarea Patimii Sale (comemorare ce trebuie privită şi înţeleasă în sens 
epifanic, iar nu ca o simplă aducere aminte). 

Rugăciunea aceasta prezintă o valoare deosebită, atât pentru frumuseţea ei, cât şi pentru 
bogăţia teologică a conţinutului. E rezumată în ea întreaga învăţătură a Bisericii şi orice tâlcuire o 
socotim de prisos, pentru că se tâlcuieşte prin ea însăşi. 

Anamneză 

Cuvântul însemnează aducere aminte de cuvintele rostite de Mântuitorul Hristos la Cina 
cea de Taină: "Luaţi, mâncaţi, Acesta este Trupul Meu. . . " şi "Beţi dintru Acesta toţi. Acesta este 
Sângele Meu... ". Părintele Schmemann zice că "întreaga Euharistie este... aducerea aminte de 
Hristos, este taina şi trăirea prezenţei Lui" şi această aducere aminte "este tocmai realitatea 
împărăţiei. Noi putem să ne aducem aminte de această împărăţie, adică să o recunoaştem ca o 
realitate prezentă în «mijlocul nostru» pentru că... la Cina cea de Taină, Hristos a arătat-o şi a 
încredinţat-o... aceasta este identificarea dintre ceea ce se săvârşeşte astăzi şi ceea ce s-a săvârşit 

atunci... Astăzi noi suntem adunaţi în aceeaşi împărăţie, la aceeaşi Cină pe care atunci... a 
săvârşit-o Hristos" (Alexandre Schmemann, Euharistia-Taina împărăţiei, p. 205-206). 

PÂrintele Schmemann consideră de asemenea că în jurul Cinei celei de Taină ca realitate 
văzută a împărăţiei lui Dumnezeu se concentrează două Taine: taina păcatului şi taina biruinţei. 
Taina păcatului e legată de numele lui Iuda, care refuză împărăţia, prin sărutare vicleană. De 
aceea ieşirea lui de la Cină e echivalentă cu ieşirea din Rai a primilor oameni. Apare astfel 
conturată o nouă realitate, de data aceasta negativă, iadul. Iuda gustă la Cină vinovat "că a vândut 
sânge nevinovat", după cum primii oameni gustă vinovaţi din pomul oprit pentru că vroiau să fie 
"ca Dumnezeu". Şi tot legată de Cina cea de Taină apare taina biruinţei. De la Cină Hristos nu 
mai poate merge decât la jertfă. Cina ca imagine a împărăţiei ne plasează între două realităţi: 
Raiul şi iadul. însă cel angajat, cel hotărât să facă asemenea lui Hristos biruieşte tentaţia lumii şi 
iadul, făcându-şi viaţa rai, anticipare a împărăţiei. în sensul acesta împărăţia lui Dumnezeu, se 
trăieşte de aici de pe pământ şi a şi venit deja în mijlocul nostru. 

După rostirea acestor cuvinte ale Cinei celei de taină, preotul zice, aducând Stăpânului 
tuturor însăşi jertfa Bisericii: "Ale Tale, dintru ale Tale, Ţie-ţi aducem de toate şi pentru toate". 
Mărturisim prin aceste cuvinte că "darurile oferite lui Dumnezeu de om sunt din cele oferite mai 
înainte de Dumnezeu omului. «De toate» înseamnă că în pâine şi în vin. . . sunt concentrate şi 
înălţate toate darurile lui Dumnezeu către om şi ale omului către Dumnezeu... ne pregătim în 
felul acesta, prin dăruirea tuturor celor ce le avem pentru primirea în noi a lui Hristos, Care e 
totul... " (Pr. Dumitru Stăniloae, Spiritualitate şi comuniune..., pp. 281-282). 

Poporul cântă acum: "Pe Tine Te lăudăm... Ţie îţi mulţumim... şi ne rugăm Ţie... ". 
Sensul acestor cuvinte este acela că "lauda şi mulţumirea nu însoţesc numai dăruirea de către 
comunitate a tuturor celor ce i s-au dat de către Dumnezeu, ci se extinde şi în întâmpinarea şi în 
însoţirea prefacerii lor în darul suprem al Trupului şi Sângelui lui Hristos" (Ibidem., p. 283). 

- Epicleza 

Despre Epicleza euharistică vom spune doar că "întreaga Liturghie - de la început până la 
sfârşit - este epicleză, este chemarea Duhului Sfânt Care transformă tot ce se săvârşeşte în ea, 
transformând fiecare lucrare sfântă a ei în ceea ce ea ne arată şi ne descoperă. . . Euharistia se 
săvârşeşte de la început şi până la sfârşit asupra pâinii şi a vinului. Pâinea şi vinul sunt hrana pe 
care Dumnezeu a creat-o dintru început ca viaţă... ". Cu toate acestea "scopul Euharistiei nu este 
prefacerea pâinii şi a vinului, ci a ne face părtaşi cu Hristos, Care a devenit hrana noastră, viaţa 
noastră, descoperirea Bisericii ca fiind trupul Lui Hristos." în fine "Euharistia. . . este o taină care 
nu poate fi descoperită şi explicată în categoriile «lumii acesteia», a timpului, a esenţei, a 
cauzalităţii, etc. Ea se descoperă credinţei..." (A. Schmemann, Euharistia-Taina împărăţiei, p. 
226, 230). 

în Euharistie întreaga lucrare epicletică este a lui Hristos şi a Duhului Sfânt: Hristos este 
aici prezent şi lucrează... Slujba preotului este să deschidă gura; totul se lucrează de către 
Dumnezeu" (Sfântul Ioan Gură de Aur, In. Tim. Horn. 2, 4). Pe de altă parte, epicleza şi 
invocarea Duhului Sfânt nu este numai o lucrare a preotului, ci a întregii comunităţi. 

Momentul epiclezei este în acelaşi timp, momentul realizării jertfei, căci "Hristos - 
retrăind prin duhul iubirii Sale faţă de noi jertfa Sa pentru noi, Şi-o face prezentă la cererea ce i-o 
adresăm prin Duhul prin care cerem şi Căruia ne deschidem, sub chipul pâinii şi vinului pe care I 
le oferim" - pentru a asimila darurile noastre cu jertfa Lui, sau pentru a le uni" (Pr. Dumitru 
Stăniloae, Spiritualitate şi comuniune în Liturghia Ortodoxă, p. 298). 

Apoi, preotul îngenunchind în faţa Prestolului, se roagă tainic: "ca să fie celor ce se vor 
împărtăşi, spre trezirea sufletului, spre iertarea păcatelor, spre împărtăşirea cu Sfântul Tău Duh, 

spre plinirea împărăţiei Cerurilor, spre îndrăznirea cea către Tine, iar nu spre judecată, sau spre 
osândă" (Liturghier, p. 141). 

- Dipticele 

Dipticele cuprinde o serie de rugăciuni ce ne prezintă Biserica în desfăşurarea ei 
eshatologică. Prima rugăciune zice: "încă aducem Ţie această slujbă duhovnicească pentru cei 
adormiţi întru credinţă: strămoşi, părinţi, patriarhi, prooroci, apostoli, propovăduitori, 
evanghelişti, mucenici, mărturisitori, pustnici şi pentru tot sufletul care s-a săvârşit întru 
credinţă." (Liturghier, p. 141). Cabasila tâlcuieşte aceste cuvinte zicând: "aducerea darurilor se 
face din iubirea pentru sfinţi. Deoarece îi iubim peste măsură de mult, noi socotim bunurile lor ca 
ale noastre şi ne bucurăm împreună cu ei de fericirea lor... bucurându-ne astfel pentru bunătăţile 
ce le-a dat lor Domnul, mulţumim Dătătorului şi-i aducem daruri, în semn de recunoştinţă" 
(Nicolae Cabasila, Tâlcuirea Dumnezeieştii Litiurghii, p. 107). 

Apoi are loc slăvirea Născătoarei de Dumnezeu: "Mai ales pentru Preasfânta, Curata, 
Preabinecuvântata, Mărita, Stăpâna noastră de Dumnezeu Născătoarea şi Pururea Fecioara 
Măria". Credincioşii răspund prin imnul axion: "Cuvine-se cu adevărat... ". In tipul acestui imn, 
preotul continuă rugăciunea dipticelui: "pentru Sfântul Ioan Proorocul, Inaintemergătorul şi 
Botezătorul... ". Şi continuă rugăciunea: "pentru sfinţii, măriţii şi întru tot lăudaţii Apostoli... şi 
pentru toţi sfinţii tăi, cu ale căror rugăciuni cercetează-ne pe noi Dumnezeule, şi pomeneşte pe 
toţi cei adormiţi întru nădejdea învierii vieţii celei de veci, şi-i odihneşte pe dânşii unde 
străluceşte lumina feţei Tale... pomeneşte Doamne şi toată episcopia ortodocşilor, celor ce drept 
învaţă cuvântul adevărului Tău, toată preoţia, cea întru Hristos diaconime şi tot clerul bisericesc, 
încă aducem Ţie această slujbă cuvântătoare pentru lume, pentru sfânta soborniceasca şi 
apostolească Biserică, pentru cei ce petrec în curăţie şi întru viaţă cinstită. . ." Apoi preotul zice cu 
glas: "întâi pomeneşte Doamne pe Prea Sfinţitul Episcopul nostru (N) pe care-1 dăruieşte sfintelor 
Tale Biserici... drept învăţând cuvântul adevărului Tău." Şi continuă rugăciunea: "Adu-Ţi aminte 
Doamne de oraşul acesta în care vieţuim, de toate oraşele şi satele, şi de cei ce cu credinţă 
vieţuiesc într-însele. Adu-Ţi aminte, Doamne, de cei ce călătoresc pe ape, pe uscat şi prin aer, de 
cei bolnavi, de cei ce pătimesc, de cei robiţi şi de mântuirea lor. . . de cei ce aduc daruri şi fac bine 
în sfintele Tale biserici, şi-şi aduc aminte de cei săraci; şi trimite peste noi toţi milele Tale. Şi ne 
dă nouă cu o gură şi cu o inimă a slăvii şi a cânta preacinstitul şi de mare cuviinţă numele Tău. . . 
" (a se vedea Liturghierul, p. 153-155). Rugăciunea aceasta a dipticelui, "duce în chip 
impresionant de viu, în planul luminos al conştiinţei, toate părţile componente ale comunităţii 
bisericeşti, în dimensiunile universalităţii ei crono-spaţiale" (Pr. Dumitru Stăniloae, Spiritualitate 
şi comuniune în Liturghia Ortodoxă, p. 305). 

în rugăciunea dipticelui, sunt pomeniţi în primul rând cei ce fac parte din clerul 
bisericesc, întrucât "fără slujirea acestora nu s-ar putea ţine Biserica şi nu s-ar putea exercita 
lucrarea mântuitoare a lui Hristos... Biserica... există prin jertfa lui Hristos, care este înnoită 
mereu datorită existenţei preoţilor şi episcopilor" (Ibidem., p. 314-315). 

- Ecteniile următoare Prefacerii 

Preotul, binecuvântându-i pe credincioşi zice: "şi să fie milele Marelui Dumnezeu şi 
Mântuitorului nostru Iisus Hristos, cu voi cu toţi". "Se... doreşte celor prezenţi mila Celui ce a 
arătat prin prefacerea pâinii şi vinului. . . că e la dispoziţia lor, ca să se unească cu ei şi să-i aducă 
prin aceasta la învierea la care se află El cu trupul Său. Hristos - Dumnezeu e «Mare» - cu 
nimic mai mic decât Dumnezeu, deşi e întrupat şi jertfit" (Pr. P. Vintilescu, Liturghierul explicat, 
p. 289). 

Ectenia următoare este una eclesiologică, cerând cele ce sunt de trebuinţă pentru toţi 
membrii Bisericii. Ea reprezintă de fapt reluarea ecteniei cererilor în prima ei parte. Rugăciunea 
tainică a preotului din timpul acestei ectenii, este una cutremurătoare: "înaintea Ta punem toată 
viaţa noastră şi nădejdea. . . şi cerem, şi ne rugăm. . .: învredniceşte-ne pe noi să ne împărtăşim cu 
cuget curat, cu cereştile şi înfricoşătoarele Tale Taine ale acestei sfinte şi duhovniceşti mese, spre 
iertarea greşelilor..." (Liturghier, p. 145). Finalul ecteniei "pune accentul pe elementele care ne 
asigură întărirea unităţii sufleteşti, în care trebuie să se prezinte în curând comunitatea la 
împărtăşirea cu Sfintele Taine" (Pr. Petre Vintilescu, Liturghierul explicat, p. 289-290). 

"Unirea credinţei şi împărtăşirea Sfântului Duh cerând, pe noi înşine şi unii pe alţii şi 
toată viaţa noastră Lui Hristos Dumnezeu să o dăm". Altfel spus, "unificarea în cugete nu se 
poate opera prin nimic altceva mai mult ca prin profesarea aceleiaşi drepte credinţe şi prin 
împărtăşirea de acelaşi Duh al lui Hristos, prin care am devenit membrii ai Bisericii Lui şi deci 
fraţi între ei, nutrindu-şi şi întărindu-şi viaţa duhovnicească prin harurile ce li se împărtăşesc prin 
Sfintele Taine" (Pr. D. Stăniloae, Spiritualitate şi comuniune în Liturghia Ortodoxă, p. 325). 

Urmează rostirea Rugăciunii domneşti: "Şi ne învredniceşte pe noi Stăpâne cu îndrăznire, 
fără de osândă, să cutezăm a te chema pe Tine Dumnezeul Cel ceresc Tată şi a zice". Iar poporul 
cântă: "Tatăl nostru. . . ". Sfântul Grigorie de Nyssa, arată că "Cel necurat numind pe Dumnezeu 
Tatăl său, îl face tatăl răului. . . de aceea, rugând pe Dumnezeu să ne facă să-i spunem Tată, îi 
cerem să ne facă curaţi" (Ibidem., p. 326-328). 

Cât priveşte conţinutul rugăciunii, care nu-i a noastră, ci e dată nouă de însuşi Fiul: 
"simţindu-L (pe Dumnezeu n.n.) ca Tată, dorim împărăţia Lui ca pe o împărăţie a libertăţii 
adevărate, ca pe o împărăţie în care nu suntem supuşi şi robi, ci fii şi împreună stăpânitori cu Fiul 
Său. Cerând să vie la noi împărăţia Lui, arătăm că iubim iubirea. De aceea odată cu numirea Lui 
ca Tată al nostru, cerem şi iertarea păcatelor noastre şi ferirea de alte păcate, ca să se realizeze 
între El şi noi şi între noi înşine împărăţia Iubirii. . . Sunt moduri de biruire a egoismului nostru şi 
de sporire în iubirea care trebuie să domnească în împărăţia Tatălui cresc." Cerem apoi "pâinea 
cea spre fiinţă". Prin cererea aceasta ne pregătim în Sfânta Liturghie pentru împărtăşirea iminentă 
de Hristos" (Ibidem., p. 329). 

Ecfonisul preotului "că a Ta este împărăţia şi puterea şi slava, a Tatălui şi a Fiului şi a 
Sfântului Duh. . . " exprimă "nu numai veşnicia acestei împărăţii, a Sfintei Treimi şi a comuniunii 
ei, ci şi că, deşi e o împărăţie în care Dumnezeu ne va fi Tată şi frate şi vom avea acelaşi duh cu e 
El, e totuşi o împărăţie a slavei şi că ea nu se întemeiază prin noi." (N. Cabasila, Tâlcuirea 
Dumnezeieştii Liturghii, p. 84). 

Preotul le împărtăşeşte apoi credincioşilor pacea, îndemnându-i "capetele voastre 
Domnului să le plecaţi". Astfel, după ce credincioşii l-au invocat pe Dumnezeu în rugăciunea 
"Tatăl nostru", preotul îi îndeamnă acum să-L recunoască acum şi ca Stăpân şi să-şi îndeplinească 
faţă de El datoria de robi plecându-şi capetele în faţa Lui, mărturisindu-şi astfel supunerea" 
(Ibidem., p. 85-86). 

Apoi este atrasă luarea aminte a credincioşilor: "Să luăm aminte. Sfintele Sfinţilor!" 
înţelegem aici "nu numai pe cei desăvârşiţi în virtute...; - căci - nimic nu-i împiedică pe aceştia 
să se sfinţească şi ei prin împărtăşirea cu Sfintele Taine şi să devină sfinţi... credincioşii se 
numesc sfinţi din pricina Sfântului (Iisus) la care ei participă şi din al Cărui Trup şi Sânge se 
împărtăşesc" (Pr. D. Stăniloae, Spiritualitate şi comuniune..., p. 333). Comunitatea răspunde întru 
smerenie "Unul Sfânt, Unul Domn Iisus Hristos, întru slava lui Dumnezeu - Tatăl. Amin", 
recunoscând prin aceasta că "nu e alt sfânt între noi oamenii decât Iisus Hristos" (Ibidem., p. 
334). 

Preotul sfarmă apoi Sfântul Agneţ zicând: "Se sfarmă şi se împarte Mielul lui Dumnezeu, 
Cel ce se sfarmă şi nu se desparte, Cel ce se mănâncă pururea şi niciodată nu se sfârşeşte, ci pe 
cei ce se împărtăşesc îi sfinţeşte" (Liturghier, p. 148). Din Trupul acesta a lui Hristos se vor 

împărtăşi credincioşii. Cu toate că e împărţit "Trupul Mielului mâncat sub chipul unei părticele 
din el, rămâne totodată în Sine întreg. Hristos îşi păstrează Trupul Său unit cu cele ale noastre, 
totodată distinct de ale noastre, deşi toţi L-am mâncat, L-am făcut interior trupurilor noastre, L- 
am făcut al nostru" (Pr. D. Stăniloae, op. cit. , p. 335). 

Apoi Sfântul Trup este pus în Potir, zicându-se "Plinirea Potirului credinţei Sfântului 
Duh". Aceasta unire între trup şi Sânge e o unire comunicată. . . Iisus reprezintă prin excelenţă 
ipostasul comunicator. El ţine şi trupul şi Sângele în unitate, dar neconfundate. Apoi este turnată 
căldura în Sfântul Potir: "Căldura credinţei, plină de Duhul Sfânt. Amin". "Cei ce se împărtăşesc 
ca «sfinţi»... curăţiţi de păcate, aduc cu ei căldura credinţei. Dar căldura aceasta a credinţei nu 
o au fără lucrarea Sfântului Duh în ei" {Ibidem). 

Are apoi loc punerea în potir a miridelor pentru sfinţi, pentru cei vii şi pentru cei morţi. La 
punerea părticelelor NI şi KA din Sfântul Trup, preotul rosteşte "învierea lui Hristos... ", arătând 
prin aceasta că cei ce urmează a se împărtăşi se împărtăşesc cu Trupul înviat al lui Hristos. La 
punerea miridei pentru Născătoarea de Dumnezeu se zice Axionul învierii: "Luminează-te, 
luminează-te noule Ierusalime... " subliniind aceeaşi forţă a lui Hristos Cel înviat ce se află cu 
Trupul în Sfântul Potir. Iar când pune rniridele pentru cele 9 cete de sfinţi, preotul zice: "O Paştile 
cele mari şi preasfmţite Hristoase! O înţelepciunea şi Cuvântul lui Dumnezeu şi Puterea: Dă-ne 
nouă, să ne împărtăşim cu Tine mai cu adevărat în ziua cea neînserată a împărăţiei Tale" 
(Liturghier, p. 167). Din aceste cuvinte se degajă aceeaşi bucurie pascală, precum şi nădejdea de 
a fi cu Hristos "mai cu adevărat" în împărăţia Sa, în deplină comuniune. 

- împărtăşirea 

Chemarea credincioşilor la împărtăşire se face de către preot: "Cu frică de Dumnezeu, cu 
credinţă şi cu dragoste să vă apropiaţi". "Cei ce voiesc să se împărtăşească trebuie să se apropie 
cu credinţă tare, că ele sunt izvoare de viaţă veşnică pentru cei ce se vor împărtăşi dintr-însele" 
(Nicolae Cabasila, Tâlcuirea Dumnezeieştii Liturghii, p. 90) Prin împărtăşania "pe care o primim 
cu credinţă, cu nădejde şi cu dragoste recunoaştem că suntem în unitate cu Hristos, cu viaţa Lui, 
cu împărăţia Lui. . ." (A. Schmemann, Euharistia-Taina împărăţiei, p. 241). 

Prin împărtăşanie "Biserica se împlineşte pe sine în toată plinătatea ei ca Taină a 
împărăţiei, ca realitate a trupului nou şi a vieţii noi" {Ibidem., p. 241). 

Rugăciunea de mijlocire a Euharistiei este una "cosmică. . . eclesiologică. . . eshatologică. . . 
". Euharistia descoperă "lumea, Biserica, împărăţia - întreaga creaţie; întreaga mântuire este a lui 
Dumnezeu" {Ibidem). 

- Mulţumirile de după împărtăşanie 

Preotul, binecuvântându-i pe credincioşi cu potirul, glăsuieşte: "Mântuieşte Dumnezeule 
poporul Tău şi binecuvintează moştenirea Ta". Iar poporul exclamă: "Văzut-am lumina cea 
adevărată; primit-am duhul cel ceresc; aflat-am credinţa cea adevărată, nedespărţitei Treimi 
închinându-ne că aceasta ne-a mântuit pe noi". Este slăvirea izvorâtă din sufletul acelora ce au 
pregustat din împărăţie. Preotul, în taină, zice: "Înalţă-Te peste ceruri Dumnezeule şi peste tot 
pământul slava Ta." Cuvintele acestea fac referire la înălţarea Mântuitorului la cer: "Ai coborât 
prefăcând pâinea şi vinul în Trupul şi Sângele Fiului Cel întrupat, pentru a Te dărui sub chipul lor 
celor ce au voit. Acum Te înalţi iarăşi, înălţând cu Tine şi pe cei ce s-au unit cu Tine, umplându-i 
de slava Ta, care se întinde spre tot pământul" (Pr. Dumitru Stăniloae, Spiritualitate şi comuniune 
în Liturghia Ortodoxă, p. 380). 

Preotul îi binecuvintează din nou pe credincioşi, de data aceasta cu Discul şi Potirul 
laolaltă: "Să se umple gurile noastre de lauda Ta Doamne, ca să lăudă slava Ta; că ne-ai 
învrednicit pe noi a ne împărtăşi cu sfintele, dumnezeieştile, nemuritoarele, şi de viaţă făcătoarele 

Tale Taine; întăreşte-ne pe noi întru sfinţenia Ta, toată ziua să ne învăţăm dreptatea Ta, 
aliluia...". Cerem lui Hristos să ne întărească, pentru a putea păstra cu vrednicie darul primit: 
"Tainele primite de noi sunt aşa de mari, că a şedea după ele cu nepăsare, a nu ne sili să vieţuim 
întru dreptate, ar însemna să nu avem nici un folos din ele, să dispreţuim primirea lor" (Ibidem., 
p. 382). 

Şi tocmai de aceea, preotul, în numele comunităţii mulţumeşte Domnului pentru primirea 
Sfintelor Taine cerând să petreacă ziua "fără de păcate, în pace", dăruindu-şi întreaga viaţă lui 
Hristos Dumnezeu. Apoi preotul strânge Sfântul Antimis pe Sfânta Masă, făcând peste el semnul 
crucii cu Evanghelia: "Că Tu eşti sfinţirea noastră şi Ţie mărire înălţăm: Tatălui şi Fiului şi 
Sfântului Duh, acum şi pururea şi în vecii vecilor. Amin". Părintele Stăniloae, zice: "Cu semnul 
Crucii făcut cu Evanghelia peste Antimis s-a început Sfânta Liturghie şi tot aşa se sfârşeşte. în 
Evanghelie e cuvântul a tot cuprinzător şi puterea mântuirii lui Hristos, Care îi duce pe cei ce cred 
până la împărăţia veşnică" (Ibidem). 

Preotul iese acum din Sfântul Altar pe solee în mijlocul credincioşilor. El "se desface 
oarecum din acea împreună - petrecere cu Dumnezeu şi parcă se coboară, puţin câte puţin, în 
mijlocul oamenilor, din înălţimea (la care se suise)" Nicolae Cabasila, Tâlcuirea Dumnezeieştii 
Liturghii, p. 124). 

"împărtăşania a fost capătul drumului, sfârşitul timpului, acum suntem din nou la început 
şi lucrurile care ni s-au părut imposibile ni se dezvăluie acum ca posibile" (Alexandre 
Schmemann, Pentru viaţa lumii, p. 26). 

"Cu pace să ieşim" îi îndeamnă preotul pe credincioşi. Iar ei răspund "întru numele 
Domnului." îndemnul acesta reprezintă de fapt trimiterea Bisericii în lume, la propovăduire şi 
misiune, la săvârşirea "liturghiei fratelui". Avem datoria cu toţii "ca mărturisitori ai acestei lumini 
(primite prin Cuminecare - n.n.) şi ai Duhului... să mergem înainte şi să începem misiunea fără 
de sfârşit a Bisericii" (Ibidem). Creştinul "hrănit şi adăpat de la izvor. . . este el însuşi ca un potir 
umplut de Prezenţa dumnezeiască şi dăruit tuturor oamenilor. Sfânta Liturghie are continuarea sa 
într-o liturghie "extramundos", pe care fiecare credincios să o săvârşească în calitate de 
«preot» al existenţei sale, iar mărturia sa existenţială se înalţă ca o dovadă că Liturghia a fost 
primită în mod real" (Paul Evdokimov, Rugăciunea în Biserica de Răsărit, p. 201). 

Partea finală a Liturghiei mai cuprinde rugăciunea Amvonului, imnul "Fie numele 
Domnului binecuvântat de acum şi până în veac" şi Otpustul. Rugăciunea Amvonului 
"recapitulează în rezumat principalele cereri ce s-au făcut mai înainte în toate rugăciunile 
Liturghiei" (Pr. P. Vintilescu, Liturghierul explicat, p. 351). 

După binecuvântarea numelui lui Dumnezeu, preotul mai rosteşte în taină în Sfântul Altar 
o rugăciune: "Plinirea Legii şi a proorocilor Tu însuţi fiind, Hristoase, Dumnezeul nostru, Cel ce 
ai primit toată rânduiala părintească, umple de bucurie şi de veselie inimile noastre"(Liturghier, 
p. 159). 

Apoi preotul binecuvintează poporul: "Binecuvântarea Domnului peste voi cu al său har 
şi cu a sa iubire de oameni, totdeauna. . . " (Liturghier, p. 159). 

Otpustul este ultimul act al Sfintei Liturghii în care se cere de la Hristos Dumnezeu, prin 
mijlocirile Sfintei Fecioare şi ale tuturor sfinţilor, mântuirea sufletelor noastre. 



